ciscoriordan/open-greek-corpus-annotations huggingface dataset:
flavius-josephus.antiquitates-judaicae 15.150
τοῦτο εὐθὺς εἰς ἐλπίδας τοῖς Ἰουδαίοις οὐ μικρὸν ἐγεγόνει . καὶ τὴν δύναμιν αὐτοῦ ἐννοούμενον πάντα μᾶλλον ἢ πρὸς μάχην ἰέναι βουλόμενον θρασύτερον ἐπεχείρησεν αὐτῶν τὸν χάρακα διασπᾶν καὶ τοῦ στρατοπέδου προσάγων ἅπτεσθαι · τούτοις γὰρ ἐκβιασθέντες προῄεσαν ἄτακτοι καὶ προθυμίας ἢ τῆς εἰς τὸ νικᾶν ἐλπίδος οὐδʼ ὁτιοῦν ἐσχηκότες .
Lemmas: οὗτος εὐθύς εἰς ἐλπίς ὁ Ἰουδαῖος οὐ μικρός γίγνομαι . καί ὁ δύναμις αὐτός ἐννοέω πᾶς μάλα ἤ πρός μάχη ἔρχομαι βούλομαι θρασύς ἐπιχειρέω αὐτός ὁ χάραξ διασπάω καί ὁ στρατόπεδον προσάγω ἅπτω · οὗτος γάρ ἐκβιάζω προέρχομαι ἄτακτος καί προθυμία ἤ ὁ εἰς ὁ νικάω ἐλπίς οὐδέ ὁστισοῦν ἔχω .
flavius-josephus.antiquitates-judaicae 15.151
ὅμως δʼ οὖν εἰς χεῖρας ᾔεσαν πλείους τε ὄντες καὶ διὰ τὸ κατεπείγειν ἐπὶ τὸ τολμηρὸν ὑπὸ τῆς ἀνάγκης στρατηγούμενοι , καὶ μάχη γίνεται καρτερὰ πιπτόντων ἑκατέρωθεν οὐκ ὀλίγων , τέλος δὲ τραπέντες οἱ Ἄραβες ἔφευγον .
Lemmas: ὅμως δέ οὖν εἰς χείρ ἔρχομαι πολύς τε εἰμί καί διά ὁ κατεπείγω ἐπί ὁ τολμηρός ὑπό ὁ ἀνάγκη στρατηγέω , καί μάχη γίγνομαι καρτερός πίπτω ἑκατέρωθεν οὐ ὀλίγος , τέλος δέ τρέπω ὁ Ἄραψ φεύγω .
flavius-josephus.antiquitates-judaicae 15.152
ἦν δὲ φόνος ἐγκλινάντων , ὡς μὴ μόνον ὑπὸ τῶν πολεμίων θνήσκειν , ἀλλὰ καὶ σφίσιν αὐτοῖς παραιτίους γίνεσθαι τῶν κακῶν , ὑπό τε πλήθους καὶ φορᾶς ἀτάκτου συμπατουμένων καὶ περιπιπτόντων τοῖς οἰκείοις ὅπλοις ·
Lemmas: εἰμί δέ φόνος ἐγκλίνω , ὡς μή μόνος ὑπό ὁ πολέμιος θνῄσκω , ἀλλά καί σφεῖς αὐτός παραίτιος γίγνομαι ὁ κακός , ὑπό τε πλῆθος καί φορά ἄτακτος συμπατέω καί περιπίπτω ὁ οἰκεῖος ὅπλον ·
flavius-josephus.antiquitates-judaicae 15.153
πεντακισχίλιοι γοῦν αὐτῶν ἐγένοντο νεκροί . τὸ δʼ ἄλλο πλῆθος ἔφθη μὲν εἰς τὸ χαράκωμα συμφυγεῖν , εἶχεν δʼ οὐκ ἐν βεβαίῳ τὴν ἐλπίδα τῆς σωτηρίας ἀπορίᾳ τῶν ἐπιτηδείων καὶ μᾶλλον ὕδατος . οἵ τε Ἰουδαῖοι διώκοντες συνεισπεσεῖν μὲν οὐ κατίσχυσαν ,
Lemmas: πεντακισχίλιοι γοῦν αὐτός γίγνομαι νεκρός . ὁ δέ ἄλλος πλῆθος φθάνω μέν εἰς ὁ χαράκωμα συμφεύγω , ἔχω δέ οὐ ἐν βέβαιος ὁ ἐλπίς ὁ σωτηρία ἀπορία ὁ ἐπιτήδειος καί μάλα ὕδωρ . ὁ τε Ἰουδαῖος διώκω συνεισπίπτω μέν οὐ κατισχύω ,
flavius-josephus.antiquitates-judaicae 15.154
περικαθεζόμενοι δὲ τῷ χάρακι καὶ παρατηροῦντες εἰσόδου τε τοὺς ἐπαρκοῦντας καὶ ἐξόδου φυγεῖν βουλομένους εἶργον .
Lemmas: περικαθέζομαι δέ ὁ χάραξ καί παρατηρέω εἴσοδος τε ὁ ἐπαρκέω καί ἔξοδος φεύγω βούλομαι ἔργω .
flavius-josephus.antiquitates-judaicae 15.155
Ἐν τοιούτοις οὖν ὄντες οἱ Ἄραβες ἐπρεσβεύοντο πρὸς τὸν Ἡρώδην , τὸ μὲν πρῶτον ὑπὲρ διαλύσεως , ἔπειτα , τὸ γὰρ δίψος ἤπειγεν , πᾶν ὁτιοῦν ὑφιστάμενοι καὶ τυχεῖν εἰς τὸ παρὸν ἀδείας ἠξιωκότες .
Lemmas: ἐν τοιοῦτος οὖν εἰμί ὁ Ἄραψ πρεσβεύω πρός ὁ Ἡρώδης , ὁ μέν πρῶτος ὑπέρ διάλυσις , ἔπειτα , ὁ γάρ δίψος ἐπείγω , πᾶς ὁστισοῦν ὑφίστημι καί τυγχάνω εἰς ὁ πάρειμι ἄδεια ἀξιόω .
flavius-josephus.antiquitates-judaicae 15.156
ὁ δʼ οὔτε πρέσβεις οὔτε λύτρα τῶν ἡλωκότων οὔτʼ ἄλλο τι μέτριον προσίετο φιλόνεικος ὢν ἐκδικῆσαι τὰς παρανομίας τὰς εἰς αὐτοὺς ἐξ ἐκείνων γεγενημένας . καταναγκαζόμενοί τε τοῖς τε ἄλλοις καὶ τῷ δίψει προϊόντες αὑτοὺς ἐνεχείριζον ἄγειν καὶ δεῖν ,
Lemmas: ὁ δέ οὔτε πρέσβυς οὔτε λύτρον ὁ ἁλίσκομαι οὔτε ἄλλος τις μέτριος προσίημι φιλόνικος εἰμί ἐκδικέω ὁ παρανομία ὁ εἰς αὐτός ἐκ ἐκεῖνος γίγνομαι . καταναγκάζω τε ὁ τε ἄλλος καί ὁ δίψος προέρχομαι ἑαυτοῦ ἐγχειρίζω ἄγω καί δέω ,
flavius-josephus.antiquitates-judaicae 15.157
πέντε μὲν ἡμέραις τετρακισχίλιοι τὸ πλῆθος οὕτως ἑάλωσαν , τῇ δʼ ἕκτῃ πάντες οἱ λοιποὶ διέγνωσαν ἐξιέναι πολέμου νόμῳ χωρήσαντες ἐπὶ τοὺς ἐναντίους ἐγχειρεῖν , καὶ εἰ δέοι τι πάσχειν , αἱρούμενοι καὶ μὴ διαφθείρεσθαι κατʼ ὀλίγους ἀδόξως .
Lemmas: πέντε μέν ἡμέρα τετρακισχίλιοι ὁ πλῆθος οὕτως ἁλίσκομαι , ὁ δέ ἕκτος πᾶς ὁ λοιπός διαγιγνώσκω ἐξέρχομαι πόλεμος νόμος χωρέω ἐπί ὁ ἐναντίος ἐγχειρέω , καί εἰ δέω τις πάσχω , αἱρέω καί μή διαφθείρω κατά ὀλίγος ἄδοξος .
flavius-josephus.antiquitates-judaicae 15.158
ταῦτα δὲ γνόντες ἐξῆλθον μὲν τοῦ χαρακώματος , διήρκεσαν δʼ οὐδαμῶς τῇ μάχῃ , λαμπρῶς μὲν ἀγωνίσασθαι κεκακωμένοι καὶ τὰς ψυχὰς καὶ τὰ σώματα τόπον οὐκ ἔχοντες , κέρδος δʼ εἰ θνήσκοιεν ἐν συμφορᾷ τὸ ζῆν ποιούμενοι , καὶ πίπτουσιν αὐτῶν ἐν τῇ προτέρᾳ μάχῃ περὶ ἑπτακισχιλίους .
Lemmas: οὗτος δέ γιγνώσκω ἐξέρχομαι μέν ὁ χαράκωμα , διαρκέω δέ οὐδαμῶς ὁ μάχη , λαμπρός μέν ἀγωνίζομαι κακόω καί ὁ ψυχή καί ὁ σῶμα τόπος οὐ ἔχω , κέρδος δέ εἰ θνῄσκω ἐν συμφορά ὁ ζάω ποιέω , καί πίπτω αὐτός ἐν ὁ πρότερος μάχη περί ἑπτακισχίλιοι .
flavius-josephus.antiquitates-judaicae 15.159
τοιαύτῃ δὲ πληγῇ χρησαμένων φρονήματος μὲν ὅσον ἦν πρότερον αὐτοῖς ἀφῄρηντο , τεθαυμακότες δὲ ἐν ταῖς οἰκείαις συμφοραῖς τὴν Ἡρώδου στρατηγίαν εἴς τε τὸ λοιπὸν εἶξαν καὶ προστάτην ἀπεφήναντο τοῦ ἔθνους .
Lemmas: τοιοῦτος δέ πληγή χράω φρόνημα μέν ὅσος εἰμί πρότερος αὐτός ἀφαιρέω , θαυμάζω δέ ἐν ὁ οἰκεῖος συμφορά ὁ Ἡρώδης στρατηγία εἰς τε ὁ λοιπός εἴκω καί προστάτης ἀποφαίνω ὁ ἔθνος .
flavius-josephus.antiquitates-judaicae 15.160
ὁ δὲ πλεῖστον ἐπὶ τοῖς εὐημερήμασιν ἠξιωκὼς φρονεῖν ἀνέστρεψεν εἰς τὴν οἰκείαν , προσειληφὼς ἀξίωμα καὶ διὰ ταύτην τὴν ἀνδραγαθίαν .
Lemmas: ὁ δέ πολύς ἐπί ὁ εὐημέρημα ἀξιόω φρονέω ἀναστρέφω εἰς ὁ οἰκεῖος , προσλαμβάνω ἀξίωμα καί διά οὗτος ὁ ἀνδραγαθία .
flavius-josephus.antiquitates-judaicae 15.161
Τὰ μὲν οὖν ἄλλα καλῶς εἶχεν αὐτῷ δυσεπιχειρήτῳ κατὰ πάντα γεγενημένῳ , κίνδυνος δʼ ἐμπίπτει τὴν ὑπὲρ τῶν ὅλων κρίσιν ἐξάγων Ἀντώνιον Καίσαρος ἐν τῇ κατʼ Ἄκτιον μάχῃ νενικηκότος ·
Lemmas: ὁ μέν οὖν ἄλλος καλός ἔχω αὐτός δυσεπιχείρητος κατά πᾶς γίγνομαι , κίνδυνος δέ ἐμπίπτω ὁ ὑπέρ ὁ ὅλος κρίσις ἐξάγω Ἀντώνιος Καῖσαρ ἐν ὁ κατά Ἄκτιον μάχη νικάω ·
flavius-josephus.antiquitates-judaicae 15.162
τότε γὰρ ἀπέγνωστο αὐτῷ τε Ἡρώδῃ τὰ πράγματα καὶ τοῖς περὶ αὐτὸν ὁμοίως ἐχθροῖς τε καὶ φίλοις · οὐ γὰρ ἦν εἰκὸς ἀτιμώρητον μενεῖν τοσαύτης αὐτῷ φιλίας πρὸς Ἀντώνιον γεγενημένης .
Lemmas: τότε γάρ ἀπογιγνώσκω αὐτός τε Ἡρώδης ὁ πρᾶγμα καί ὁ περί αὐτός ὅμοιος ἐχθρός τε καί φίλος · οὐ γάρ εἰμί ἔοικα ἀτιμώρητος μένω τοσοῦτος αὐτός φιλία πρός Ἀντώνιος γίγνομαι .
flavius-josephus.antiquitates-judaicae 15.163
ἦν οὖν τοῖς μὲν φίλοις ἀπόγνωσις τῶν κατʼ αὐτὸν ἐλπίδων , ὅσοι δʼ ἐχθρῶς εἶχον ἐδόκουν μὲν ἐξ ἐμφανοῦς συνάχθεσθαι , πάθος δὲ λεληθὸς ἐφηδομένων εἶχον ὡς ἀμείνονος τευξόμενοι τῆς μεταβολῆς .
Lemmas: εἰμί οὖν ὁ μέν φίλος ἀπόγνωσις ὁ κατά αὐτός ἐλπίς , ὅσος δέ ἐχθρός ἔχω δοκέω μέν ἐκ ἐμφανής συνάχθομαι , πάθος δέ λανθάνω ἐφήδομαι ἔχω ὡς ἀγαθός τυγχάνω ὁ μεταβολή .
flavius-josephus.antiquitates-judaicae 15.164
αὐτός τε Ἡρώδης τὸν Ὑρκανὸν ὁρῶν μόνον ἐπʼ ἀξιώματος βασιλικοῦ συμφέρειν ᾤετο μηκέτʼ ἐμποδὼν ἐᾶν , εἰ μὲν περισωθείη καὶ διαφύγοι τὸν κίνδυνον , ἀσφαλὲς ἡγούμενος πρὸς τὸ μὴ τοῖς τοιούτοις αὐτοῦ καιροῖς ἐφορμεῖν ἄνδρα τυχεῖν τῆς βασιλείας ἀξιώτερον , εἰ δὲ καὶ πάσχοι τι διὰ Καίσαρος , φθόνῳ τὸν μόνον ἐπὶ τῆς βασιλείας γενησόμενον ἐπιθυμῶν ἐξελεῖν .
Lemmas: αὐτός τε Ἡρώδης ὁ Ὑρκανός ὁράω μόνος ἐπί ἀξίωμα βασιλικός συμφέρω οἴομαι μηκέτι ἐμποδών ἐάω , εἰ μέν περισῴζω καί διαφεύγω ὁ κίνδυνος , ἀσφαλής ἡγέομαι πρός ὁ μή ὁ τοιοῦτος αὐτός καιρός ἐφορμέω ἀνήρ τυγχάνω ὁ βασιλεία ἄξιος , εἰ δέ καί πάσχω τις διά Καῖσαρ , φθόνος ὁ μόνος ἐπί ὁ βασιλεία γίγνομαι ἐπιθυμέω ἐξαιρέω .
flavius-josephus.antiquitates-judaicae 15.165
Ταῦτα δʼ αὐτοῦ διʼ ἐννοίας ἔχοντος ἐνεδόθη τι καὶ παρʼ ἐκείνων · ὁ μὲν γὰρ Ὑρκανὸς ἐπιεικείᾳ τρόπου καὶ τότε καὶ τὸν ἄλλον χρόνον οὐκ ἠξίου πολυπραγμονεῖν οὐδὲ νεωτέρων ἅπτεσθαι , συγχωρῶν τῇ τύχῃ πᾶν τὸ διʼ ἐκείνης γινόμενον ἠγαπηκέναι .
Lemmas: οὗτος δέ αὐτός διά ἔννοια ἔχω ἐνδίδωμι τις καί παρά ἐκεῖνος · ὁ μέν γάρ Ὑρκανός ἐπιείκεια τρόπος καί τότε καί ὁ ἄλλος χρόνος οὐ ἀξιόω πολυπραγμονέω οὐδέ νέος ἅπτω , συγχωρέω ὁ τύχη πᾶς ὁ διά ἐκεῖνος γίγνομαι ἀγαπάω .
flavius-josephus.antiquitates-judaicae 15.166
φιλόνεικος δʼ ἦν Ἀλεξάνδρα καὶ τὴν ἐλπίδα τῆς μεταβολῆς ἀκρατῶς φέρουσα λόγους ἐποιεῖτο πρὸς τὸν πατέρα , μὴ μέχρι παντὸς ἀναμεῖναι τὴν Ἡρώδου παρανομίαν εἰς τὸν αὐτῶν οἶκον , ἀλλὰ προλαβεῖν ἀσφαλείᾳ τὰς αὖθις ἐλπίδας ,
Lemmas: φιλόνικος δέ εἰμί Ἀλεξάνδρη καί ὁ ἐλπίς ὁ μεταβολή ἀκρατής φέρω λόγος ποιέω πρός ὁ πατήρ , μή μέχρι πᾶς ἀναμένω ὁ Ἡρώδης παρανομία εἰς ὁ αὐτός οἶκος , ἀλλά προλαμβάνω ἀσφάλεια ὁ αὖθις ἐλπίς ,
flavius-josephus.antiquitates-judaicae 15.167
καὶ γράφειν ἠξίου περὶ τούτων Μάλχῳ τῷ τὴν ἀραβαρχίαν ἔχοντι δέξασθαί τε αὐτὸν καὶ διʼ ἀσφαλείας ἔχειν · ὑπεξελθόντων γὰρ εἰ τὰ περὶ τὸν Ἡρώδην οὕτως χωρήσειεν , ὡς εἰκὸς ἐν ἔχθρᾳ Καίσαρος , αὐτοὺς ἔσεσθαι τοὺς τὴν ἀρχὴν ἀπολαμβάνοντας μόνους καὶ διὰ τὸ γένος καὶ διὰ τὴν εὔνοιαν τῶν ὄχλων .
Lemmas: καί γράφω ἀξιόω περί οὗτος Μάλχος ὁ ὁ ἀραβαρχία ἔχω δέχομαι τε αὐτός καί διά ἀσφάλεια ἔχω · ὑπεξέρχομαι γάρ εἰ ὁ περί ὁ Ἡρώδης οὕτως χωρέω , ὡς ἔοικα ἐν ἔχθρα Καῖσαρ , αὐτός εἰμί ὁ ὁ ἀρχή ἀπολαμβάνω μόνος καί διά ὁ γένος καί διά ὁ εὔνοια ὁ ὄχλος .
flavius-josephus.antiquitates-judaicae 15.168
ταῦτα πειθούσης ὁ μὲν Ὑρκανὸς διωθεῖτο τοὺς λόγους , φιλόνεικον δέ τι καὶ γυναικεῖον αὐτῆς πεπονθυίας καὶ μήτε νύκτα μήθʼ ἡμέραν ἀπολειπομένης , ἀλλʼ ἀεὶ περὶ τούτων καὶ τῆς Ἡρώδου πρὸς αὐτοὺς ἐπιβουλῆς διαλεγομένης , ἀνεπείσθη τέλος ἐπιστολὴν δοῦναι Δοσιθέῳ τινὶ τῶν περὶ αὐτὸν φίλων , ἐν ᾗ συντέτακτο πέμπειν αὐτῷ τὸν Ἄραβα τοὺς ἀναληψομένους καὶ παραπέμψοντας ἱππέας ἐπὶ τὴν Ἀσφαλτῖτιν λίμνην · αὕτη δʼ ἀπέχει τῶν Ἱεροσολυμιτῶν ὅρων σταδίους τριακοσίους .
Lemmas: οὗτος πείθω ὁ μέν Ὑρκανός διωθέω ὁ λόγος , φιλόνικος δέ τις καί γυναικεῖος αὐτός πάσχω καί μήτε νύξ μήτε ἡμέρα ἀπολείπω , ἀλλά ἀεί περί οὗτος καί ὁ Ἡρώδης πρός αὐτός ἐπιβουλή διαλέγω , ἀναπείθω τέλος ἐπιστολή δίδωμι Δοσίθεος τις ὁ περί αὐτός φίλος , ἐν ὅς συντάσσω πέμπω αὐτός ὁ Ἄραψ ὁ ἀναλαμβάνω καί παραπέμπω ἱππεύς ἐπί ὁ Ἀσφαλτῖτις λίμνη · οὗτος δέ ἀπέχω ὁ Ἱεροσολυμίτης ὅρος στάδιον τριακόσιοι .
flavius-josephus.antiquitates-judaicae 15.169
ἐπίστευεν δὲ τῷ Δοσιθέῳ θεραπεύοντος αὐτοῦ καὶ αὐτὸν καὶ τὴν Ἀλεξάνδραν καὶ τῆς πρὸς Ἡρώδην δυσνοίας οὐ μικρὰς αἰτίας ἔχοντος · Ἰωσήπου τε γάρ , ὃν ἐκεῖνος ἀνῃρήκει , συγγενὴς ἦν καὶ τῶν ἐν Τύρῳ φονευθέντων ὑπʼ Ἀντωνίου πρότερον ἀδελφός .
Lemmas: πιστεύω δέ ὁ Δοσίθεος θεραπεύω αὐτός καί αὐτός καί ὁ Ἀλεξάνδρη καί ὁ πρός Ἡρώδης δύσνοια οὐ μικρός αἰτία ἔχω · Ἰώσηπος τε γάρ , ὅς ἐκεῖνος ἀναλέγω , συγγενής εἰμί καί ὁ ἐν Τύρος φονεύω ὑπό Ἀντώνιος πρότερος ἀδελφός .
flavius-josephus.antiquitates-judaicae 15.170
οὐ μὴν ἐπήγαγεν ταῦτα τὸν Δοσίθεον Ὑρκανῷ πιστὸν εἰς τὴν ὑπηρεσίαν γενέσθαι , προτιμήσας δὲ τῶν ἐκείνου τὰς ἐκ τοῦ βασιλεύοντος ἐλπίδας ἐπιδίδωσιν Ἡρώδῃ τὴν ἐπιστολήν .
Lemmas: οὐ μήν ἐπάγω οὗτος ὁ Δοσίθεος Ὑρκανός πιστός εἰς ὁ ὑπηρεσία γίγνομαι , προτιμάω δέ ὁ ἐκεῖνος ὁ ἐκ ὁ βασιλεύω ἐλπίς ἐπιδίδωμι Ἡρώδης ὁ ἐπιστολή .
flavius-josephus.antiquitates-judaicae 15.171
ὁ δὲ τῆς εὐνοίας ἀποδεξάμενος ἔτι καὶ τοῦτο προσυπουργῆσαι παρεκελεύετο , πτύξαντα τὴν ἐπιστολὴν καὶ κατασημηνάμενον ἀποδοῦναι τῷ Μάλχῳ καὶ τὰ παρʼ ἐκείνου γράμματα λαβεῖν · οὐ γὰρ μικρὸν τὸ διάφορον καὶ τὴν ἐκείνου γνώμην αὐτὸν εἰδέναι .
Lemmas: ὁ δέ ὁ εὔνοια ἀποδέχομαι ἔτι καί οὗτος προσυπουργέω παρακελεύομαι , πτύσσω ὁ ἐπιστολή καί κατασημαίνω ἀποδίδωμι ὁ Μάλχος καί ὁ παρά ἐκεῖνος γράμμα λαμβάνω · οὐ γάρ μικρός ὁ διάφορος καί ὁ ἐκεῖνος γνώμη αὐτός οἶδα .
flavius-josephus.antiquitates-judaicae 15.172
ταῦτα δὲ τοῦ Δοσιθέου προθύμως ὑπουργήσαντος ὁ μὲν Ἄραψ ἀντεπέστελλεν αὐτόν τε Ὑρκανὸν δέχεσθαι καὶ τοὺς σὺν αὐτῷ πάντας καὶ Ἰουδαίων ὅσοι τὰ ἐκείνου φρονοῦσιν , δύναμίν τε πέμψειν τὴν μετʼ ἀσφαλείας αὐτοὺς κομιοῦσαν καὶ πρὸς μηδὲν ἐνδεήσειν ὧν ἠξίου .
Lemmas: οὗτος δέ ὁ Δοσίθεος πρόθυμος ὑπουργέω ὁ μέν Ἄραψ ἀντεπιστέλλω αὐτός τε Ὑρκανός δέχομαι καί ὁ σύν αὐτός πᾶς καί Ἰουδαῖος ὅσος ὁ ἐκεῖνος φρονέω , δύναμις τε πέμπω ὁ μετά ἀσφάλεια αὐτός κομίζω καί πρός μηδείς ἐνδέω ὅς ἀξιόω .
flavius-josephus.antiquitates-judaicae 15.173
ὡς δὲ καὶ ταύτην Ἡρώδης ἐδέξατο τὴν ἐπιστολήν , εὐθύς τε μεταπέμπεται τὸν Ὑρκανὸν καὶ περὶ τῶν γενομένων αὐτῷ συνθηκῶν πρὸς τὸν Μάλχον ἀνέκρινεν . ἀρνησαμένου δὲ τὰς ἐπιστολὰς δείξας τῷ συνεδρίῳ διεχειρίσατο τὸν ἄνδρα .
Lemmas: ὡς δέ καί οὗτος Ἡρώδης δέχομαι ὁ ἐπιστολή , εὐθύς τε μεταπέμπω ὁ Ὑρκανός καί περί ὁ γίγνομαι αὐτός συνθήκη πρός ὁ Μάλχος ἀνακρίνω . ἀρνέομαι δέ ὁ ἐπιστολή δείκνυμι ὁ συνέδριον διαχειρίζω ὁ ἀνήρ .
flavius-josephus.antiquitates-judaicae 15.174
Ταῦτα δὲ γράφομεν ἡμεῖς , ὡς ἐν τοῖς ὑπομνήμασιν τοῖς τοῦ βασιλέως Ἡρώδου περιείχετο . τοῖς δʼ ἄλλοις οὐ κατὰ ταῦτα συμφωνεῖ · τὸν γὰρ Ἡρώδην οὐκ ἐπὶ τοιούτοις δοκοῦσιν , ἀλλʼ ἐξ ἐπιβουλῆς μᾶλλον Ὑρκανῷ τὴν αἰτίαν ἐπάγοντα κατὰ τὸν αὐτοῦ τρόπον ἀποκτεῖναι ·
Lemmas: οὗτος δέ γράφω ἐγώ , ὡς ἐν ὁ ὑπόμνημα ὁ ὁ βασιλεύς Ἡρώδης περιέχω . ὁ δέ ἄλλος οὐ κατά οὗτος συμφωνέω · ὁ γάρ Ἡρώδης οὐ ἐπί τοιοῦτος δοκέω , ἀλλά ἐκ ἐπιβουλή μάλα Ὑρκανός ὁ αἰτία ἐπάγω κατά ὁ αὐτός τρόπος ἀποκτείνω ·
flavius-josephus.antiquitates-judaicae 15.175
γράφουσι γὰρ οὕτως , ἐν συμποσίῳ τινὶ μηδὲν ὑποψίας ἐνδιδόντα λόγον Ὑρκανῷ προσφέρειν , εἴ τινας ἐπιστολὰς παρὰ τοῦ Μάλχου λάβοι , καὶ τὸν μὲν ὁμολογῆσαι προσαγορευτικὰ γράμματα κομίσασθαι ,
Lemmas: γράφω γάρ οὕτως , ἐν συμπόσιον τις μηδείς ὑποψία ἐνδίδωμι λόγος Ὑρκανός προσφέρω , εἰ τις ἐπιστολή παρά ὁ Μάλχος λαμβάνω , καί ὁ μέν ὁμολογέω προσαγορευτικός γράμμα κομίζω ,
flavius-josephus.antiquitates-judaicae 15.176
τὸν δʼ , εἰ καί τινα δωρεὰν εἰληφὼς εἴη , πάλιν ἐπερέσθαι · τοῦ δὲ μηδὲν πλέον ἢ κτηνῶν ἀναβατικῶν τέτταρα πέμψαντος αὐτῷ λαβεῖν , εἰς αἰτίαν τὸ τοιοῦτον ἐπαναφέροντα δωροδοκίας καὶ προδοσίας ἀπάγχειν προστάξαι τὸν ἄνδρα .
Lemmas: ὁ δέ , εἰ καί τις δωρεά λαμβάνω εἰμί , πάλιν ἐπέρομαι · ὁ δέ μηδείς πολύς ἤ κτῆνος ἀναβατικός τέσσαρες πέμπω αὐτός λαμβάνω , εἰς αἰτία ὁ τοιοῦτος ἐπαναφέρω δωροδοκία καί προδοσία ἀπάγχω προστάσσω ὁ ἀνήρ .
flavius-josephus.antiquitates-judaicae 15.177
τεκμήρια δὲ τοῦ μηδὲν ἁμαρτόντα τοιούτῳ τέλει περιπεσεῖν καταλογίζονται τὴν ἐπιείκειαν τοῦ τρόπου καὶ τὸ μήτʼ ἐν νεότητι θράσους ἢ προπετείας ἐπίδειξιν πεποιῆσθαι μήθʼ ὅτε τὴν βασιλείαν αὐτὸς εἶχεν , ἀλλὰ κἀν ταύτῃ τὰ πλεῖστα τῶν κατὰ τὴν διοίκησιν Ἀντιπάτρῳ παρακεχωρηκέναι .
Lemmas: τεκμήριον δέ ὁ μηδείς ἁμαρτάνω τοιοῦτος τέλος περιπίπτω καταλογίζομαι ὁ ἐπιείκεια ὁ τρόπος καί ὁ μήτε ἐν νεότης θράσος ἤ προπέτεια ἐπίδειξις ποιέω μήτε ὅτε ὁ βασιλεία αὐτός ἔχω , ἀλλά ἐν οὗτος ὁ πολύς ὁ κατά ὁ διοίκησις Ἀντίπατρος παραχωρέω .
flavius-josephus.antiquitates-judaicae 15.178
τότε δʼ ἐντῶ πλείω μὲν ἢ ὀγδοήκοντα γεγονὼς ἐτύγχανεν ἔτη , κρατοῦντα δὲ μετὰ πάσης ἀσφαλείας τὸν Ἡρώδην ἠπίστατο , διαβεβήκει δὲ καὶ τὸν Εὐφράτην τοὺς ἐν τῷ πέραν τιμῶντας αὐτὸν καταλιπὼν ὡς ὅλος ἐπʼ ἐκείνῳ γενησόμενος · ἐγχειρεῖν οὖν τι καὶ καινοτέρων ἅπτεσθαι πάντων ἀπιθανώτατον καὶ οὐ πρὸς τῆς ἐκείνου φύσεως , ἀλλὰ ταῦτα σκῆψιν Ἡρώδου γενέσθαι .
Lemmas: τότε δέ ἐνταύνω πολύς μέν ἤ ὀγδοήκοντα γίγνομαι τυγχάνω ἔτος , κρατέω δέ μετά πᾶς ἀσφάλεια ὁ Ἡρώδης ἐπίσταμαι , διαβαίνω δέ καί ὁ Εὐφράτης ὁ ἐν ὁ πέραν τιμάω αὐτός καταλείπω ὡς ὅλος ἐπί ἐκεῖνος γίγνομαι · ἐγχειρέω οὖν τις καί καινός ἅπτω πᾶς ἀπίθανος καί οὐ πρός ὁ ἐκεῖνος φύσις , ἀλλά οὗτος σκῆψις Ἡρώδης γίγνομαι .
flavius-josephus.antiquitates-judaicae 15.179
Τοῦτο μὲν τὸ τέλος Ὑρκανῷ συνέπεσεν τοῦ βίου ποικίλαις καὶ πολυτρόποις χρησαμένῳ ταῖς ἐν τῷ ζῆν τύχαις · εὐθὺς μὲν ἐν ἀρχῇ βασιλευούσης αὐτῷ τῆς μητρὸς Ἀλεξάνδρας ἀρχιερεὺς καταστὰς τοῦ Ἰουδαίων ἔθνους ἔτεσιν ἐννέα τὴν τιμὴν κατέσχεν .
Lemmas: οὗτος μέν ὁ τέλος Ὑρκανός συμπίπτω ὁ βίος ποικίλος καί πολύτροπος χράω ὁ ἐν ὁ ζάω τύχη · εὐθύς μέν ἐν ἀρχή βασιλεύω αὐτός ὁ μήτηρ Ἀλεξάνδρη ἀρχιερεύς καθίστημι ὁ Ἰουδαῖος ἔθνος ἔτος ἐννέα ὁ τιμή κατέχω .
flavius-josephus.antiquitates-judaicae 15.180
παραλαβὼν δὲ τὴν βασιλείαν ἀποθανούσης τῆς μητρὸς αὐτῷ καὶ ταύτην κατασχὼν τρεῖς μῆνας ἐκπίπτει μὲν ὑπʼ Ἀριστοβούλου τοῦ ἀδελφοῦ , κατάγεται δʼ αὖθις ὑπὸ Πομπηίου καὶ πάσας τὰς τιμὰς ἀπολαβὼν ἔτη τεσσαράκοντα διετέλεσεν ἐν αὐτοῖς .
Lemmas: παραλαμβάνω δέ ὁ βασιλεία ἀποθνῄσκω ὁ μήτηρ αὐτός καί οὗτος κατέχω τρεῖς μείς ἐκπίπτω μέν ὑπό Ἀριστόβουλος ὁ ἀδελφός , κατάγω δέ αὖθις ὑπό Πομπήϊος καί πᾶς ὁ τιμή ἀπολαμβάνω ἔτος τεσσαράκοντα διατελέω ἐν αὐτός .
flavius-josephus.antiquitates-judaicae 15.181
ἀφαιρεθεὶς δὲ τὸ δεύτερον ὑπʼ Ἀντιγόνου καὶ λωβηθεὶς τὸ σῶμα παρὰ Πάρθοις αἰχμάλωτος ἐγένετο . κἀκεῖθεν εἰς τὴν οἰκείαν ἐπανῄει χρόνῳ διὰ τὰς ἐξ Ἡρώδου προτεινομένας ἐλπίδας , ὧν οὐδὲν αὐτῷ κατὰ προσδοκίαν ἀπήντα πολυπαθείᾳ βίου χρησαμένῳ , τὸ δυσχερέστατον δέ , ὡς προειρήκαμεν , ἐν γήρᾳ τέλους οὐκ ἀξίου τυχεῖν ·
Lemmas: ἀφαιρέω δέ ὁ δεύτερος ὑπό Ἀντίγονος καί λωβάομαι ὁ σῶμα παρά Πάρθοι αἰχμάλωτος γίγνομαι . ἐκεῖθεν εἰς ὁ οἰκεῖος ἐπανέρχομαι χρόνος διά ὁ ἐκ Ἡρώδης προτείνω ἐλπίς , ὅς οὐδείς αὐτός κατά προσδοκία ἀπαντάω πολυπάθεια βίος χράω , ὁ δυσχερής δέ , ὡς προλέγω , ἐν γῆρας τέλος οὐ ἄξιος τυγχάνω ·
flavius-josephus.antiquitates-judaicae 15.182
δοκεῖ γὰρ ἐπιεικὴς καὶ μέτριος ἐν πᾶσιν γενέσθαι καὶ τὰ πλεῖστα τῆς ἀρχῆς ὑπὸ διοικηταῖς ἄγειν , οὐ πολυπράγμων οὐδὲ δεινὸς ὢν βασιλείας ἐπιστατεῖν , Ἀντιπάτρῳ τε καὶ Ἡρώδῃ μέχρι τοῦδε προελθεῖν ἐγένετο διὰ τὴν ἐπιείκειαν τὴν ἐκείνου , καὶ τὸ πέρας οὔτε δίκαιον οὔτʼ εὐσεβὲς ἐξ αὐτῶν εὕρατο τοιούτου τέλους .
Lemmas: δοκέω γάρ ἐπιεικής καί μέτριος ἐν πᾶς γίγνομαι καί ὁ πολύς ὁ ἀρχή ὑπό διοικητής ἄγω , οὐ πολυπράγμων οὐδέ δεινός εἰμί βασιλεία ἐπιστατέω , Ἀντίπατρος τε καί Ἡρώδης μέχρι ὅδε προέρχομαι γίγνομαι διά ὁ ἐπιείκεια ὁ ἐκεῖνος , καί ὁ πέρας οὔτε δίκαιος οὔτε εὐσεβής ἐκ αὐτός εὑρίσκω τοιοῦτος τέλος .
flavius-josephus.antiquitates-judaicae 15.183
Ὁ δὲ Ἡρώδης ὡς καὶ τὸν Ὑρκανὸν ἐκποδὼν ἐποιήσατο , σπεύδων πρὸς Καίσαρα καὶ μηδὲν ἐλπίσαι περὶ τῶν αὐτοῦ πραγμάτων δυνάμενος χρηστὸν ἐκ τῆς γενομένης αὐτῷ πρὸς Ἀντώνιον φιλίας , ὕποπτον μὲν εἶχεν τὴν Ἀλεξάνδραν , μὴ τῷ καιρῷ συνεπιθεμένη τὸ πλῆθος ἀποστήσῃ καὶ στασιάσῃ τὰ περὶ τὴν βασιλείαν πράγματα .
Lemmas: ὁ δέ Ἡρώδης ὡς καί ὁ Ὑρκανός ἐκποδών ποιέω , σπεύδω πρός Καῖσαρ καί μηδείς ἐλπίζω περί ὁ αὐτός πρᾶγμα δύναμαι χρηστός ἐκ ὁ γίγνομαι αὐτός πρός Ἀντώνιος φιλία , ὕποπτος μέν ἔχω ὁ Ἀλεξάνδρη , μή ὁ καιρός συνεπιτίθημι ὁ πλῆθος ἀφίστημι καί στασιάζω ὁ περί ὁ βασιλεία πρᾶγμα .
flavius-josephus.antiquitates-judaicae 15.184
παρετίθετο δὲ πάντα Φερώρᾳ τἀδελφῷ , καὶ τὴν μητέρα Κύπρον καὶ τὴν ἀδελφὴν καὶ τὴν γενεὰν ἅπασαν ἐν Μασάδοις κατεστήσατο παρακελευσάμενος , εἴ τι περὶ αὐτὸν ἀκούσαιεν δυσχερές , ἔχεσθαι τῶν πραγμάτων .
Lemmas: παρατίθημι δέ πᾶς Φερώρας ἀδελφός , καί ὁ μήτηρ Κύπρος καί ὁ ἀδελφή καί ὁ γενεά ἅπας ἐν Μάσαδα καθίστημι παρακελεύομαι , εἰ τις περί αὐτός ἀκούω δυσχερής , ἔχω ὁ πρᾶγμα .
flavius-josephus.antiquitates-judaicae 15.185
Μαριάμμην δὲ τὴν αὐτοῦ γυναῖκα , δυνατὸν γὰρ οὐκ ἦν ἐν διαφορᾷ τῇ πρὸς τὴν ἀδελφὴν καὶ τὴν μητέρα τὴν ἐκείνου δίαιταν τὴν αὐτὴν ἔχειν , ἐν Ἀλεξανδρείῳ σὺν Ἀλεξάνδρᾳ τῇ μητρὶ κατεστήσατο Ἰώσηπον τὸν ταμιαίαν καὶ τὸν Ἰτουραῖον Σόαιμον ἐπʼ αὐτῶν καταλιπών , πιστοτάτους μὲν ἐξ ἀρχῆς γενομένους αὐτῷ , τότε δὲ προφάσει τιμῆς φρουρεῖν ἀπολειφθέντας τὰς γυναῖκας .
Lemmas: Μαριάμμη δέ ὁ αὐτός γυνή , δυνατός γάρ οὐ εἰμί ἐν διαφορά ὁ πρός ὁ ἀδελφή καί ὁ μήτηρ ὁ ἐκεῖνος δίαιτα ὁ αὐτός ἔχω , ἐν Ἀλεξάνδρειον σύν Ἀλεξάνδρη ὁ μήτηρ καθίστημι Ἰώσηπος ὁ ταμιαῖος καί ὁ Ἰτουραῖος Σόαιμος ἐπί αὐτός καταλείπω , πιστός μέν ἐκ ἀρχή γίγνομαι αὐτός , τότε δέ πρόφασις τιμή φρουρέω ἀπολείπω ὁ γυνή .
flavius-josephus.antiquitates-judaicae 15.186
ἦν δὲ κἀκείνοις ἐντολὴ μαθόντας τι περὶ αὐτοῦ δυσχερὲς ἐξ αὐτῆς ἀμφοτέρας μεταχειρίσασθαι , τὴν δὲ βασιλείαν εἰς δύναμιν τοῖς παισὶν αὐτοῦ σὺν τἀδελφῷ Φερώρᾳ διατηρεῖν .
Lemmas: εἰμί δέ ἐκεῖνος ἐντολή μανθάνω τις περί αὐτός δυσχερής ἐκ αὐτός ἀμφότερος μεταχειρίζω , ὁ δέ βασιλεία εἰς δύναμις ὁ παῖς αὐτός σύν ἀδελφός Φερώρας διατηρέω .
flavius-josephus.antiquitates-judaicae 15.187
Ταύτας δοὺς τὰς ἐντολὰς αὐτὸς εἰς Ῥόδον ἠπείγετο Καίσαρι συντυχεῖν . κἀπειδὴ κατέπλευσεν εἰς τὴν πόλιν , ἀφῄρητο μὲν τὸ διάδημα , τοῦ δʼ ἄλλου περὶ αὐτὸν ἀξιώματος οὐδὲν ὑφεικώς , ὅτε καὶ κοινωνῆσαι λόγου κατὰ τὴν συντυχίαν ἠξιώθη , πολὺ μᾶλλον ἐνέφηνεν τὸ μεγαλεῖον τοῦ κατʼ αὐτὸν φρονήματος ,
Lemmas: οὗτος δίδωμι ὁ ἐντολή αὐτός εἰς Ῥόδος ἐπείγω Καῖσαρ συντυγχάνω . ἐπειδή καταπλέω εἰς ὁ πόλις , ἀφαιρέω μέν ὁ διάδημα , ὁ δέ ἄλλος περί αὐτός ἀξίωμα οὐδείς ὑφίημι , ὅτε καί κοινωνέω λόγος κατά ὁ συντυχία ἀξιόω , πολύς μάλα ἐμφαίνω ὁ μεγαλεῖος ὁ κατά αὐτός φρόνημα ,
flavius-josephus.antiquitates-judaicae 15.188
οὔτʼ εἰς ἱκεσίαν , ὡς εἰκὸς ἐπὶ τοιούτοις , τραπόμενος οὔτε δέησίν τινα προτείνων ὡς ἐφʼ ἡμαρτημένοις , ἀποδοὺς δὲ τὸν λογισμὸν τῶν πεπραγμένων ἀνυποτιμήτως .
Lemmas: οὔτε εἰς ἱκεσία , ὡς ἔοικα ἐπί τοιοῦτος , τρέπω οὔτε δέησις τις προτείνω ὡς ἐπί ἁμαρτάνω , ἀποδίδωμι δέ ὁ λογισμός ὁ πράσσω ἀνυποτίμητος .
flavius-josephus.antiquitates-judaicae 15.189
ἔλεγεν γὰρ τῷ Καίσαρι καὶ φιλίαν αὐτῷ γενέσθαι μεγίστην πρὸς Ἀντώνιον καὶ πάντα πρᾶξαι κατὰ τὴν αὐτοῦ δύναμιν , ὡς ἐπʼ ἐκείνῳ γενήσεται τὰ πράγματα , στρατείας μὲν οὐ κοινωνήσας κατὰ περιολκὰς τῶν Ἀράβων , πέμψας δὲ καὶ χρήματα καὶ σῖτον ἐκείνῳ .
Lemmas: λέγω γάρ ὁ Καῖσαρ καί φιλία αὐτός γίγνομαι μέγας πρός Ἀντώνιος καί πᾶς πράσσω κατά ὁ αὐτός δύναμις , ὡς ἐπί ἐκεῖνος γίγνομαι ὁ πρᾶγμα , στρατεία μέν οὐ κοινωνέω κατά περιολκή ὁ Ἄραψ , πέμπω δέ καί χρῆμα καί σῖτος ἐκεῖνος .
flavius-josephus.antiquitates-judaicae 15.190
καὶ ταῦτʼ εἶναι μετριώτερα τῶν ἐπιβαλλόντων αὐτῷ γενέσθαι · τὸν γὰρ ὁμολογοῦντα μὲν εἶναι φίλον , εὐεργέτην δʼ ἐκεῖνον ἐπιστάμενον , παντὶ μέρει καὶ ψυχῆς καὶ σώματος καὶ περιουσίας συγκινδυνεύειν δέον ὧν αὐτὸς ἔλαττον ἢ καλῶς εἶχεν ἀναστραφεὶς ἀλλʼ ἐκεῖνό γε συνειδέναι καλῶς ἑαυτῷ πεποιηκότι τὸ μηδʼ ἡττηθέντα τὴν ἐν Ἀκτίῳ μάχην καταλιπεῖν ,
Lemmas: καί οὗτος εἰμί μέτριος ὁ ἐπιβάλλω αὐτός γίγνομαι · ὁ γάρ ὁμολογέω μέν εἰμί φίλος , εὐεργέτης δέ ἐκεῖνος ἐπίσταμαι , πᾶς μέρος καί ψυχή καί σῶμα καί περιουσία συγκινδυνεύω δέω ὅς αὐτός ἐλαχύς ἤ καλός ἔχω ἀναστρέφω ἀλλά ἐκεῖνος γε σύνοιδα καλός ἑαυτοῦ ποιέω ὁ μηδέ ἡττάω ὁ ἐν Ἄκτιον μάχη καταλείπω ,
flavius-josephus.antiquitates-judaicae 15.191
μηδὲ συμμεταβῆναι ταῖς ἐλπίσιν φανερῶς ἤδη μεταβαινούσης καὶ τῆς τύχης , φυλάξαι δʼ αὑτὸν , εἰ καὶ μὴ συναγωνιστὴν ἀξιόχρεων , ἀλλὰ σύμβουλόν γε δεξιώτατον Ἀντωνίῳ τὴν μίαν αἰτίαν τοῦ κἂν σώζεσθαι καὶ μὴ τῶν πραγμάτων ἐκπεσεῖν ὑποδεικνύντα , Κλεοπάτραν ἐπανελέσθαι ·
Lemmas: μηδέ συμμεταβαίνω ὁ ἐλπίς φανερός ἤδη μεταβαίνω καί ὁ τύχη , φυλάσσω δέ ἑαυτοῦ , εἰ καί μή συναγωνιστής ἀξιόχρεως , ἀλλά σύμβουλος γε δεξιός Ἀντώνιος ὁ εἷς αἰτία ὁ ἄν σῴζω καί μή ὁ πρᾶγμα ἐκπίπτω ὑποδείκνυμι , Κλεοπάτρη ἐπαναιρέω ·
flavius-josephus.antiquitates-judaicae 15.192
προανῃρημένης γὰρ ἐκείνης αὐτῷ τε τῶν πραγμάτων ἄρχειν ὑπεῖναι καὶ τὰς πρὸς σὲ συμβάσεις ῥᾷον εὑρίσκεσθαι τῆς ἔχθρας . ὧν οὐδὲν ἐκεῖνος ἐννοηθεὶς ἀλυσιτελῶς μὲν αὐτῷ , συμφερόντως δὲ σοὶ προετίμησεν τὴν ἀβουλίαν .
Lemmas: προαναλέγω γάρ ἐκεῖνος αὐτός τε ὁ πρᾶγμα ἄρχω ὑφίημι καί ὁ πρός σύ σύμβασις ῥᾴδιος εὑρίσκω ὁ ἔχθρα . ὅς οὐδείς ἐκεῖνος ἐννοέω ἀλυσιτελής μέν αὐτός , συμφερόντως δέ σύ προτιμάω ὁ ἀβουλία .
flavius-josephus.antiquitates-judaicae 15.193
νῦν οὖν εἰ μὲν τῇ πρὸς Ἀντώνιον ὀργῇ κρίνεις καὶ τὴν ἐμὴν προθυμίαν , οὐκ ἂν εἴη μοι τῶν πεπραγμένων ἄρνησις οὐδʼ ἀπαξιώσω τὴν ἐμαυτοῦ πρὸς ἐκεῖνον εὔνοιαν ἐκ τοῦ φανεροῦ λέγειν , εἰ δὲ τὸ πρόσωπον ἀνελών , τίς εἰμι πρὸς τοὺς εὐεργέτας καὶ ποῖος φίλος ἐξετάζοις , ἐνέσται σοι πείρᾳ τῶν ἤδη γεγενημένων ἡμᾶς εἰδέναι · τοῦ γὰρ ὀνόματος ὑπαλλαγέντος οὐδὲν ἔλαττον αὐτὸ τὸ τῆς φιλίας βέβαιον ἐν ἡμῖν εὐδοκιμεῖν δυνήσεται .
Lemmas: νῦν οὖν εἰ μέν ὁ πρός Ἀντώνιος ὀργή κρίνω καί ὁ ἐμός προθυμία , οὐ ἄν εἰμί ἐγώ ὁ πράσσω ἄρνησις οὐδέ ἀπαξιόω ὁ ἐμαυτοῦ πρός ἐκεῖνος εὔνοια ἐκ ὁ φανερός λέγω , εἰ δέ ὁ πρόσωπον ἀναιρέω , τίς εἰμί πρός ὁ εὐεργέτης καί ποῖος φίλος ἐξετάζω , ἔνειμι σύ πεῖρα ὁ ἤδη γίγνομαι ἐγώ οἶδα · ὁ γάρ ὄνομα ὑπαλλάσσω οὐδείς ἐλαχύς αὐτός ὁ ὁ φιλία βέβαιος ἐν ἐγώ εὐδοκιμέω δύναμαι .
flavius-josephus.antiquitates-judaicae 15.194
Τοιαῦτα λέγων καὶ παράπαν ἐμφαίνων τὸ τῆς ψυχῆς ἐλευθέριον οὐ μετρίως ἐπεσπᾶτο τὸν Καίσαρα φιλότιμον ὄντα καὶ λαμπρόν , ὥστʼ αὐτῷ τὰς τῶν ἐγκλημάτων αἰτίας σύστασιν ἤδη τῆς πρὸς ἐκεῖνον εὐνοίας πραγματεύεσθαι .
Lemmas: τοιοῦτος λέγω καί παράπαν ἐμφαίνω ὁ ὁ ψυχή ἐλευθέριος οὐ μέτριος ἐπισπάω ὁ Καῖσαρ φιλότιμος εἰμί καί λαμπρός , ὥστε αὐτός ὁ ὁ ἔγκλημα αἰτία σύστασις ἤδη ὁ πρός ἐκεῖνος εὔνοια πραγματεύομαι .
flavius-josephus.antiquitates-judaicae 15.195
καὶ τό τε διάδημα πάλιν ἀποκαθίστησιν αὐτῷ καὶ προτρεψάμενος μηδὲν ἐλάττω περὶ αὐτὸν ἢ πρότερον ἦν περὶ τὸν Ἀντώνιον φαίνεσθαι , διὰ πάσης ἦγε τιμῆς , προσθεὶς ὅτι καιταιδιος γράψειεν , ἁπάσῃ προθυμίᾳ τὰ πρὸς τοὺς μονομάχους αὐτῷ συλλαβέσθαι τὸν Ἡρώδην .
Lemmas: καί ὁ τε διάδημα πάλιν ἀποκαθίστημι αὐτός καί προσρέπω μηδείς ἐλαχύς περί αὐτός ἤ πρότερος εἰμί περί ὁ Ἀντώνιος φαίνω , διά πᾶς ἄγω τιμή , προστίθημι ὅτι καιταιδιος γράφω , ἅπας προθυμία ὁ πρός ὁ μονόμαχος αὐτός συλλαμβάνω ὁ Ἡρώδης .
flavius-josephus.antiquitates-judaicae 15.196
τοσαύτης ἀποδοχῆς ἠξιωμένος καὶ παρʼ ἐλπίδας ὁρῶν αὐτῷ πάλιν ἐξ ὑπαρχῆς βεβαιοτέραν τὴν βασιλείαν δόσει Καίσαρος καὶ δόγματι Ῥωμαίων , ὅπερ ἐκεῖνος αὐτῷ πρὸς τὸ βέβαιον ἐπραγματεύσατο , παρέπεμψεν ἐπʼ Αἰγύπτου Καίσαρα , δωρησάμενος ὑπὲρ δύναμιν αὐτόν τε καὶ τοὺς φίλους καὶ πᾶσαν ἐμφαίνων μεγαλοψυχίαν .
Lemmas: τοσοῦτος ἀποδοχή ἀξιόω καί παρά ἐλπίς ὁράω αὐτός πάλιν ἐκ ὑπαρχή βέβαιος ὁ βασιλεία δόσις Καῖσαρ καί δόγμα Ῥωμαῖος , ὅς ἐκεῖνος αὐτός πρός ὁ βέβαιος πραγματεύομαι , παραπέμπω ἐπί Αἴγυπτος Καῖσαρ , δωρέω ὑπέρ δύναμις αὐτός τε καί ὁ φίλος καί πᾶς ἐμφαίνω μεγαλοψυχία .
flavius-josephus.antiquitates-judaicae 15.197
ᾐτεῖτο δὲ καὶ τῶν Ἀντωνίῳ συνήθων Ἀλέξανδρον ὡς μηδὲν ἀνήκεστον παθεῖν , ἀλλὰ τούτου μὲν οὐκ ἔτυχεν ὅρκῳ προκατειλημμένου Καίσαρος ·
Lemmas: αἰτέω δέ καί ὁ Ἀντώνιος συνήθης Ἀλέξανδρος ὡς μηδείς ἀνήκεστος πάσχω , ἀλλά οὗτος μέν οὐ τυγχάνω ὅρκος προκαταλαμβάνω Καῖσαρ ·
flavius-josephus.antiquitates-judaicae 15.198
ἐπανῄει δὲ πάλιν εἰς τὴν Ἰουδαίαν πλείονί τε τιμῇ καὶ παρρησίᾳ καὶ τοῖς τὰ ἐναντία προσδοκήσασιν ἔκπληξιν παρέσχεν ὡς ἀεὶ τὸ λαμπρότερον ἐκ τῶν κινδύνων κατʼ εὐμένειαν τοῦ θεοῦ προσεπικτώμενος . εὐθὺς οὖν περὶ τὴν ὑποδοχὴν ἐγεγόνει Καίσαρος ἀπὸ Συρίας εἰς Αἴγυπτον εἰσβαλεῖν μέλλοντος .
Lemmas: ἐπανέρχομαι δέ πάλιν εἰς ὁ Ἰουδαία πολύς τε τιμή καί παρρησία καί ὁ ὁ ἐναντίος προσδοκέω ἔκπληξις παρέχω ὡς ἀεί ὁ λαμπρός ἐκ ὁ κίνδυνος κατά εὐμένεια ὁ θεός προσεπικτάομαι . εὐθύς οὖν περί ὁ ὑποδοχή γίγνομαι Καῖσαρ ἀπό Συρία εἰς Αἴγυπτος εἰσβάλλω μέλλω .
flavius-josephus.antiquitates-judaicae 15.199
κἀπειδὴ παρῆν , δέχεται μὲν αὐτὸν ἐν Πτολεμαΐδι πάσῃ τῇ βασιλικῇ θεραπείᾳ , παρέσχεν δὲ καὶ τῷ στρατεύματι ξένια καὶ τῶν ἐπιτηδείων ἀφθονίαν . κἀν τοῖς εὐνουστάτοις ἐξητάζετο τάς τε δυνάμεις ἐκτάττοντος συνιππαζόμενος καὶ δεχόμενος αὐτὸν καὶ φίλους ἀνδρῶσιν ἑκατὸν καὶ πεντήκοντα πᾶσιν εἰς πολυτέλειαν καὶ πλοῦτον ὑπηρεσίας ἠσκημένοις .
Lemmas: ἐπειδή πάρειμι , δέχομαι μέν αὐτός ἐν Πτολεμαΐς πᾶς ὁ βασιλικός θεραπεία , παρέχω δέ καί ὁ στράτευμα ξένιος καί ὁ ἐπιτήδειος ἀφθονία . ἐν ὁ εὔνους ἐξετάζω ὁ τε δύναμις ἐκτάσσω συνιππάζομαι καί δέχομαι αὐτός καί φίλος ἀνδρών ἑκατόν καί πεντήκοντα πᾶς εἰς πολυτέλεια καί πλοῦτος ὑπηρεσία ἀσκέω .
flavius-josephus.antiquitates-judaicae 15.200
παρέσχεν δὲ καὶ τὴν ἄνυδρον διερχομένοις τὴν τῶν ἐπειγόντων χορηγίαν , ὡς μήτε οἴνου μήτε ὕδατος , ὃ καὶ μᾶλλον ἦν ἐν χρείᾳ τοῖς στρατιώταις , ὑστερηθῆναι . αὐτόν γε μὴν Καίσαρα ταλάντοις ὀκτακοσίοις ἐδωρήσατο καὶ παρέστησεν ἅπασιν ἔννοιαν λαβεῖν , ὅτι τῆς βασιλείας ἧς εἶχεν πολὺ μείζω καὶ λαμπρότερα κατὰ τὰς ὑπουργίας ἐπεδείκνυτο .
Lemmas: παρέχω δέ καί ὁ ἄνυδρος διέρχομαι ὁ ὁ ἐπείγω χορηγία , ὡς μήτε οἶνος μήτε ὕδωρ , ὅς καί μάλα εἰμί ἐν χρεία ὁ στρατιώτης , ὑστερέω . αὐτός γε μήν Καῖσαρ τάλαντον ὀκτακόσιοι δωρέω καί παρίστημι ἅπας ἔννοια λαμβάνω , ὅτι ὁ βασιλεία ὅς ἔχω πολύς μέγας καί λαμπρός κατά ὁ ὑπουργία ἐπιδείκνυμι .
flavius-josephus.antiquitates-judaicae 15.201
τοῦτʼ αὐτὸν καὶ μᾶλλον εἰς πίστιν εὐνοίας καὶ προθυμίας ἐπισυνίστη καὶ πλεῖστον ἠνέγκατο τῇ χρείᾳ τοῦ καιροῦ τὸ μεγαλόψυχον ἁρμόσας . ὁ δὲ καὶ πάλιν ἐπανιόντων ἀπʼ Αἰγύπτου τῶν πρώτων οὐδενὸς τὰς ὑπηρεσίας ἥττων ἐφάνη .
Lemmas: οὗτος αὐτός καί μάλα εἰς πίστις εὔνοια καί προθυμία ἐπισυνιστάω καί πολύς φέρω ὁ χρεία ὁ καιρός ὁ μεγαλόψυχος ἁρμόζω . ὁ δέ καί πάλιν ἐπάνειμι ἀπό Αἴγυπτος ὁ πρῶτος οὐδείς ὁ ὑπηρεσία ἥσσων φαίνω .
flavius-josephus.antiquitates-judaicae 15.202
Τότε μέντοι γενόμενος ἐν τῇ βασιλείᾳ τεταραγμένην αὐτῷ τὴν οἰκίαν καταλαμβάνει καὶ χαλεπῶς ἐχούσας τήν τε γυναῖκα Μαριάμμην καὶ τὴν μητέρα τὴν ἐκείνης Ἀλεξάνδραν .
Lemmas: τότε μέντοι γίγνομαι ἐν ὁ βασιλεία ταράσσω αὐτός ὁ οἰκία καταλαμβάνω καί χαλεπός ἔχω ὁ τε γυνή Μαριάμμη καί ὁ μήτηρ ὁ ἐκεῖνος Ἀλεξάνδρη .
flavius-josephus.antiquitates-judaicae 15.203
οἰηθεῖσαι γάρ , ὅπερ ἦν ὕποπτον , οὐκ εἰς ἀσφάλειαν τῶν σωμάτων εἰς ἐκεῖνο κατατεθῆναι τὸ χωρίον , ἀλλʼ ὡς φρουρᾷ μηθενὸς μήτε τῶν ἄλλων μήθʼ αὑτῶν ἐξουσίαν ἔχοιεν , χαλεπῶς ἔφερον .
Lemmas: οἴομαι γάρ , ὅς εἰμί ὕποπτος , οὐ εἰς ἀσφάλεια ὁ σῶμα εἰς ἐκεῖνος κατατίθημι ὁ χωρίον , ἀλλά ὡς φρουρά μηθενός μήτε ὁ ἄλλος μήτε ἑαυτοῦ ἐξουσία ἔχω , χαλεπός φέρω .
flavius-josephus.antiquitates-judaicae 15.204
ἥ τε Μαριάμμη τὸν μὲν ἔρωτα τοῦ βασιλέως ὑπόκρισιν ἄλλως καὶ πρὸς τὸ συμφέρον αὐτῷ γινομένην ἀπάτην ὑπελάμβανεν , ἤχθετο δὲ τῷ μηδʼ εἰ πάσχοι τι δεινὸν ἐκεῖνος ἐλπίδα τοῦ βιώσεσθαι διʼ αὐτὸν ἐσχηκέναι καὶ τὰς Ἰωσήπῳ δοθείσας ἐντολὰς ἀνεμνημόνευεν , ὥστʼ ἤδη διὰ θεραπείας εἶχεν τοὺς φρουροὺς καὶ μᾶλλον τὸν Σόαιμον , ἐν ἐκείνῳ τὸ πᾶν ἐπισταμένη .
Lemmas: ὁ τε Μαριάμμη ὁ μέν ἔρως ὁ βασιλεύς ὑπόκρισις ἄλλος καί πρός ὁ συμφέρω αὐτός γίγνομαι ἀπάτη ὑπολαμβάνω , ἄχθομαι δέ ὁ μηδέ εἰ πάσχω τις δεινός ἐκεῖνος ἐλπίς ὁ βιόω διά αὐτός ἔχω καί ὁ Ἰώσηπος δίδωμι ἐντολή ἀναμνημονεύω , ὥστε ἤδη διά θεραπεία ἔχω ὁ φρουρός καί μάλα ὁ Σόαιμος , ἐν ἐκεῖνος ὁ πᾶς ἐπίσταμαι .
flavius-josephus.antiquitates-judaicae 15.205
Σόαιμος δὲ κατὰ μὲν τὰς ἀρχὰς πιστὸς ἦν οὐδὲν ὧν Ἡρώδης ἐνετέταλτο παριείς , λόγοις δὲ καὶ δωρεαῖς λιπαρέστερον τῶν γυναικῶν ἐκθεραπευουσῶν αὐτὸν ἡττᾶτο κατὰ μικρὸν ἤδη καὶ τέλος ἐξεῖπεν ἁπάσας τὰς ἐντολὰς τοῦ βασιλέως , μάλιστα μὲν οὐδʼ ἐλπίσας αὐτὸν ἐπὶ τῆς αὐτῆς ὑποστρέψειν ἐξουσίας ·
Lemmas: Σόαιμος δέ κατά μέν ὁ ἀρχή πιστός εἰμί οὐδείς ὅς Ἡρώδης ἐντέλλω παρίημι , λόγος δέ καί δωρεά λιπαρής ὁ γυνή ἐκθεραπεύω αὐτός ἡσσάομαι κατά μικρός ἤδη καί τέλος ἐκλέγω ἅπας ὁ ἐντολή ὁ βασιλεύς , μάλα μέν οὐδέ ἐλπίζω αὐτός ἐπί ὁ αὐτός ὑποστρέφω ἐξουσία ·
flavius-josephus.antiquitates-judaicae 15.206
ἐν ᾧ καὶ μᾶλλον ἐκφυγὼν τὸν ἀπʼ αὐτοῦ κίνδυνον οὐ μικρὰ χαριεῖσθαι ταῖς γυναιξὶν ὑπελάμβανεν , αἷς ἦν εἰκὸς οὐκ ἀποτεύξεσθαι τοῦ περιόντος ἀξιώματος , ἀλλὰ καὶ πλέον εἰς τὴν ἀμοιβὴν ἕξειν εἰ βασιλευούσας ἢ τοῦ βασιλεύοντος ἀγχοῦ γενησομένας .
Lemmas: ἐν ὅς καί μάλα ἐκφεύγω ὁ ἀπό αὐτός κίνδυνος οὐ μικρός χαρίζω ὁ γυνή ὑπολαμβάνω , ὅς εἰμί ἔοικα οὐ ἀποτυγχάνω ὁ περίειμι ἀξίωμα , ἀλλά καί πολύς εἰς ὁ ἀμοιβή ἔχω εἰ βασιλεύω ἤ ὁ βασιλεύω ἀγχοῦ γίγνομαι .
flavius-josephus.antiquitates-judaicae 15.207
ἐπήλπιζε δʼ αὐτὸν οὐχ ἧττον , εἰ καὶ πάντα κατὰ νοῦν πράξας ὑποστρέψειεν Ἡρώδης , μηδὲν ὅτι τῇ γυναικὶ δυνήσεσθαι βουλομένῃ γε ἀντειπεῖν · ἠπίστατο γὰρ τὸν πρὸς τὴν Μαριάμμην ἔρωτα μείζονα λόγου τῷ βασιλεῖ .
Lemmas: ἐπελπίζω δέ αὐτός οὐ ἥσσων , εἰ καί πᾶς κατά νόος πράσσω ὑποστρέφω Ἡρώδης , μηδείς ὅτι ὁ γυνή δύναμαι βούλομαι γε ἀντιλέγω · ἐπίσταμαι γάρ ὁ πρός ὁ Μαριάμμη ἔρως μέγας λόγος ὁ βασιλεύς .
flavius-josephus.antiquitates-judaicae 15.208
ταῦτα προσεκλύσαντα τὰς ἐντολὰς ἐξαγγεῖλαι Μαριάμμη χαλεπῶς ἤκουσεν , εἰ μηδὲν πέρας αὐτῇ τῶν ἐξ Ἡρώδου κινδύνων ἔσται , χαλεπῶς δὲ διέκειτο , μηδενὸς μὲν τυχεῖν αὐτὸν τῶν ἴσων εὐχομένη , δυσύποιστον δʼ εἰ τύχοι τὸν μετʼ αὐτοῦ βίον κρίνουσα . καὶ τοῦτο διέδειξεν ἐν ὑστέρῳ μηδὲν ἐπικρυψαμένη τοῦ κατʼ αὐτὴν πάθους .
Lemmas: οὗτος προσεκλύω ὁ ἐντολή ἐξαγγέλλω Μαριάμμη χαλεπός ἀκούω , εἰ μηδείς πέρας αὐτός ὁ ἐκ Ἡρώδης κίνδυνος εἰμί , χαλεπός δέ διάκειμαι , μηδείς μέν τυγχάνω αὐτός ὁ ἴσος εὔχομαι , δυσύποιστος δέ εἰ τυγχάνω ὁ μετά αὐτός βίος κρίνω . καί οὗτος διαδείκνυμι ἐν ὕστερος μηδείς ἐπικρύπτω ὁ κατά αὐτός πάθος .
flavius-josephus.antiquitates-judaicae 15.209
Ὁ μὲν γὰρ ἐπὶ μεγάλοις οἷς παρʼ ἐλπίδας εὐτυχήκει καταπεπλευκὼς πρώτῃ μέν , ὡς εἰκός , τῇ γυναικὶ περὶ τούτων εὐηγγελίζετο , μόνην δὲ ἐκ πάντων διὰ τὸν ἔρωτα καὶ τὴν οὖσαν αὐτῷ συνήθειαν προτιμῶν ἠσπάζετο .
Lemmas: ὁ μέν γάρ ἐπί μέγας ὅς παρά ἐλπίς εὐτυχέω καταπλέω πρῶτος μέν , ὡς ἔοικα , ὁ γυνή περί οὗτος εὐαγγελίζομαι , μόνος δέ ἐκ πᾶς διά ὁ ἔρως καί ὁ εἰμί αὐτός συνήθεια προτιμάω ἀσπάζομαι .
flavius-josephus.antiquitates-judaicae 15.210
τῇ δʼ οὔτε τὰς εὐημερίας διηγουμένου χαίρειν μᾶλλον ἢ χαλεπῶς φέρειν συνέβαινεν οὔτʼ ἐπικρύπτεσθαι τὸ πάθος δυνατὸν ἦν . ἀλλʼ ὑπʼ ἀδοξίας καὶ τῆς περιούσης εὐγενείας πρὸς μὲν τοὺς ἀσπασμοὺς ἀνέστενεν , τοῖς δὲ διηγήμασιν ἄχθεσθαι μᾶλλον ἢ συγχαίρειν ἐνέφαινεν , ὡς οὐχ ὕποπτα μόνον ἀλλὰ καὶ καταφανῆ γινόμενα τὸν Ἡρώδην ἐπιταράττειν .
Lemmas: ὁ δέ οὔτε ὁ εὐημερία διηγέομαι χαίρω μάλα ἤ χαλεπός φέρω συμβαίνω οὔτε ἐπικρύπτω ὁ πάθος δυνατός εἰμί . ἀλλά ὑπό ἀδοξία καί ὁ περίειμι εὐγένεια πρός μέν ὁ ἀσπασμός ἀναστένω , ὁ δέ διήγημα ἄχθομαι μάλα ἤ συγχαίρω ἐμφαίνω , ὡς οὐ ὕποπτος μόνος ἀλλά καί καταφανής γίγνομαι ὁ Ἡρώδης ἐπιταράσσω .
flavius-josephus.antiquitates-judaicae 15.211
ἠδημόνει μὲν γὰρ ὁρῶν τὸ παράλογον τῆς γυναικὸς εἰς αὐτὸν μῖσος οὐκ ἀποκεκρυμμένον , ἤχθετο δὲ τῷ πράγματι καὶ τὸν ἔρωτα φέρειν ἀδυνατῶν ταῖς τε ὀργαῖς καὶ ταῖς διαλλαγαῖς οὐκ ἐνέμενεν , ἀεὶ δὲ ἀπὸ θατέρου μεταβαίνων εἰς θάτερον ἐφʼ ἑκατέρῳ πολλὴν εἶχεν ἀπορίαν .
Lemmas: ἀδημονέω μέν γάρ ὁράω ὁ παράλογος ὁ γυνή εἰς αὐτός μῖσος οὐ ἀποκρύπτω , ἄχθομαι δέ ὁ πρᾶγμα καί ὁ ἔρως φέρω ἀδυνατέω ὁ τε ὀργή καί ὁ διαλλαγή οὐ ἐμμένω , ἀεί δέ ἀπό ἕτερος μεταβαίνω εἰς ἕτερος ἐπί ἑκάτερος πολύς ἔχω ἀπορία .
flavius-josephus.antiquitates-judaicae 15.212
οὕτως οὖν ἐν μέσῳ τοῦ στυγεῖν καὶ στέργειν ἀποληφθεὶς καὶ πολλάκις ἕτοιμος ὢν ἀμύνασθαι τῆς ὑπερηφανίας αὐτὴν διὰ τὸ προκατειλῆφθαι τὴν ψυχὴν ἀσθενέστερος εἰς τὸ μεταστήσασθαι τὴν ἄνθρωπον ἐγίνετο . τὸ δὲ σύμπαν ἡδέως ἂν ἐκείνην κολάσας ἐδεδοίκει , μὴ λάθοι μείζονα παρʼ αὐτοῦ τὴν τιμωρίαν ἀποθανούσης εἰσπραττόμενος .
Lemmas: οὕτως οὖν ἐν μέσος ὁ στυγέω καί στέργω ἀπολαμβάνω καί πολλάκις ἑτοῖμος εἰμί ἀμύνω ὁ ὑπερηφανία αὐτός διά ὁ προκαταλαμβάνω ὁ ψυχή ἀσθενής εἰς ὁ μεθίστημι ὁ ἄνθρωπος γίγνομαι . ὁ δέ σύμπας ἡδύς ἄν ἐκεῖνος κολάζω δείδω , μή λανθάνω μέγας παρά αὐτός ὁ τιμωρία ἀποθνῄσκω εἰσπράσσω .
flavius-josephus.antiquitates-judaicae 15.213
Συνιδοῦσαι δʼ οὕτως αὐτὸν ἔχοντα πρὸς τὴν Μαριάμμην ἥ τε ἀδελφὴ καὶ ἡ μήτηρ κάλλιστον ᾠήθησαν τὸν καιρὸν τοῦ πρὸς ἐκείνην μίσους εἰληφέναι καὶ διελάλουν οὐ μικρῶς παροξύνουσαι τὸν Ἡρώδην διαβολαῖς μῖσος ὁμοῦ καὶ ζηλοτυπίαν ἐμποιεῖν δυνησομέναις .
Lemmas: συνοράω δέ οὕτως αὐτός ἔχω πρός ὁ Μαριάμμη ὁ τε ἀδελφή καί ὁ μήτηρ καλός οἴομαι ὁ καιρός ὁ πρός ἐκεῖνος μῖσος λαμβάνω καί διαλαλέω οὐ μικρός παροξύνω ὁ Ἡρώδης διαβολή μῖσος ὁμοῦ καί ζηλοτυπία ἐμποιέω δύναμαι .
flavius-josephus.antiquitates-judaicae 15.214
ὁ δʼ οὔτε τῶν τοιούτων ἀηδῶς ἤκουσεν λόγων οὔτε δρᾶν τι κατὰ τῆς γυναικὸς ὡς πεπιστευκὼς ἀπεθάρρει , χεῖρον μέντοι πρὸς αὐτὴν εἶχεν ἀεὶ καὶ τὸ πάθος ἀντεξεκαίετο , τῆς μὲν οὐκ ἀποκρυπτομένης τὴν διάθεσιν , τοῦ δὲ τὸν ἔρωτα πρὸς ὀργὴν ἀεὶ μεταλαμβάνοντος .
Lemmas: ὁ δέ οὔτε ὁ τοιοῦτος ἀηδής ἀκούω λόγος οὔτε δράω τις κατά ὁ γυνή ὡς πιστεύω ἀποθαρρέω , κακός μέντοι πρός αὐτός ἔχω ἀεί καί ὁ πάθος ἀντεκκαίω , ὁ μέν οὐ ἀποκρύπτω ὁ διάθεσις , ὁ δέ ὁ ἔρως πρός ὀργή ἀεί μεταλαμβάνω .
flavius-josephus.antiquitates-judaicae 15.215
κἂν εὐθὺς ἐπράχθη τι τῶν ἀνηκέστων · νῦν δὲ Καίσαρος ἀγγελθέντος κρατεῖν τῷ πολέμῳ καὶ τεθνηκότων Ἀντωνίου καὶ Κλεοπάτρας ἔχειν Αἴγυπτον , ἐπειγόμενος εἰς τὸ Καίσαρι ἀπαντᾶν κατέλιπεν ὡς εἶχεν τὰ περὶ τὴν οἰκίαν .
Lemmas: ἄν εὐθύς πράσσω τις ὁ ἀνήκεστος · νῦν δέ Καῖσαρ ἀγγέλλω κρατέω ὁ πόλεμος καί θνῄσκω Ἀντώνιος καί Κλεοπάτρη ἔχω Αἴγυπτος , ἐπείγω εἰς ὁ Καῖσαρ ἀπαντάω καταλείπω ὡς ἔχω ὁ περί ὁ οἰκία .
flavius-josephus.antiquitates-judaicae 15.216
ἐξιόντι δὲ Μαριάμμη παραστησομένη τὸν Σόαιμον πολλήν τε χάριν τῆς ἐπιμελείας ὡμολόγει καὶ μεριδαρχίαν αὐτῷ παρὰ τοῦ βασιλέως ᾐτήσατο .
Lemmas: ἐξέρχομαι δέ Μαριάμμη παρίστημι ὁ Σόαιμος πολύς τε χάριν ὁ ἐπιμέλεια ὁμολογέω καί μεριδαρχία αὐτός παρά ὁ βασιλεύς αἰτέω .
flavius-josephus.antiquitates-judaicae 15.217
κἀκεῖνος μὲν τυγχάνει τῆς τιμῆς . Ἡρώδης δὲ γενόμενος ἐν Αἰγύπτῳ Καίσαρί τε μετὰ πλείονος παρρησίας εἰς λόγους ἦλθεν ὡς ἤδη φίλος καὶ μεγίστων ἠξιώθη · τῶν τε γὰρ Κλεοπάτραν δορυφορούντων Γαλατῶν τετρακοσίοις αὐτὸν ἐδωρήσατο καὶ τὴν χώραν ἀπέδωκεν αὐτῷ πάλιν , ἣν διʼ ἐκείνης ἀφῃρέθη . προσέθηκεν δὲ καὶ τῇ βασιλείᾳ Γάδαρα καὶ Ἵππον καὶ Σαμάρειαν ἔτι δὲ τῆς παραλίου Γάζαν καὶ Ἀνθηδόνα καὶ Ἰόπην καὶ Στράτωνος πύργον .
Lemmas: ἐκεῖνος μέν τυγχάνω ὁ τιμή . Ἡρώδης δέ γίγνομαι ἐν Αἴγυπτος Καῖσαρ τε μετά πολύς παρρησία εἰς λόγος ἔρχομαι ὡς ἤδη φίλος καί μέγας ἀξιόω · ὁ τε γάρ Κλεοπάτρη δορυφορέω Γαλάτης τετρακόσιοι αὐτός δωρέω καί ὁ χώρα ἀποδίδωμι αὐτός πάλιν , ὅς διά ἐκεῖνος ἀφαιρέω . προστίθημι δέ καί ὁ βασιλεία Γάδαρα καί Ἵππος καί Σαμάρεια ἔτι δέ ὁ παράλιος Γάζα καί Ἀνθηδών καί Ἰόπη καί Στράτων πύργος .
flavius-josephus.antiquitates-judaicae 15.218
Ἐπιτυχὼν δὲ καὶ τούτων λαμπρότερος ἦν , καὶ τὸν μὲν Καίσαρα παρέπεμψεν ἐπʼ Ἀντιοχείας , αὐτὸς δʼ ἐπανελθὼν ὅσον ᾤετο τὰ πράγματα αὐτῷ διὰ τῶν ἔξωθεν ἐπιδιδόναι πρὸς εὐδαιμονίαν , τοσοῦτον ἔκαμνεν τοῖς οἰκείοις καὶ μάλιστα περὶ τὸν γάμον , ἐν ᾧ καὶ μᾶλλον εὐτυχεῖν ἐδόκει πρότερον · ἔρωτα γὰρ οὐδενὸς ἐλάττω τῶν ἱστορουμένων ἐπεπόνθει μετὰ τοῦ δικαίου τῆς Μαριάμμης .
Lemmas: ἐπιτυγχάνω δέ καί οὗτος λαμπρός εἰμί , καί ὁ μέν Καῖσαρ παραπέμπω ἐπί Ἀντιοχεία , αὐτός δέ ἐπανέρχομαι ὅσος οἴομαι ὁ πρᾶγμα αὐτός διά ὁ ἔξωθεν ἐπιδίδωμι πρός εὐδαιμονία , τοσοῦτος κάμνω ὁ οἰκεῖος καί μάλα περί ὁ γάμος , ἐν ὅς καί μάλα εὐτυχέω δοκέω πρότερος · ἔρως γάρ οὐδείς ἐλαχύς ὁ ἱστορέω πάσχω μετά ὁ δίκαιος ὁ Μαριάμμη .
flavius-josephus.antiquitates-judaicae 15.219
ἡ δὲ τὰ μὲν ἄλλα σώφρων καὶ πιστὴ πρὸς αὐτὸν ἦν , εἶχεν δέ τι καὶ γυναικεῖον ὁμοῦ καὶ χαλεπὸν ἐκ φύσεως , ἱκανῶς μὲν ἐντρυφῶσα δεδουλωμένῳ διὰ τὴν ἐπιθυμίαν καὶ τὸ βασιλεύεσθαι καὶ κρατεῖν ἄλλον αὐτῆς οὐ συγκαταλογιζομένη τῷ καιρῷ πολλάκις μὲν ὑβριστικῶς αὐτῷ προσηνέχθη καὶ τοῦτʼ ἐκεῖνος ἐξειρωνευόμενος ἔφερεν ἐγκρατῶς καὶ μειζόνως ,
Lemmas: ὁ δέ ὁ μέν ἄλλος σώφρων καί πιστός πρός αὐτός εἰμί , ἔχω δέ τις καί γυναικεῖος ὁμοῦ καί χαλεπός ἐκ φύσις , ἱκανός μέν ἐντρυφάω δουλόω διά ὁ ἐπιθυμία καί ὁ βασιλεύω καί κρατέω ἄλλος αὐτός οὐ συγκαταλογίζομαι ὁ καιρός πολλάκις μέν ὑβριστικός αὐτός προσφέρω καί οὗτος ἐκεῖνος ἐξειρωνεύομαι φέρω ἐγκρατής καί μέγας ,
flavius-josephus.antiquitates-judaicae 15.220
ἀναφανδὸν δὲ τήν τε μητέρα καὶ τὴν ἀδελφὴν ἐπὶ δυσγενείᾳ διεχλεύαζεν καὶ κακῶς ἔλεγεν , ὥστʼ ἤδη στάσιν ἐν ταῖς γυναιξὶν εἶναι καὶ μῖσος ἄσπονδον , ἐν δὲ τῷ τότε καὶ διαβολὰς μείζονας .
Lemmas: ἀναφανδόν δέ ὁ τε μήτηρ καί ὁ ἀδελφή ἐπί δυσγένεια διαχλευάζω καί κακός λέγω , ὥστε ἤδη στάσις ἐν ὁ γυνή εἰμί καί μῖσος ἄσπονδος , ἐν δέ ὁ τότε καί διαβολή μέγας .
flavius-josephus.antiquitates-judaicae 15.221
ἥ τε ὑποψία τρεφομένη παρέτεινεν ἐνιαυτοῦ μῆκος ἐξ οὗ παρὰ Καίσαρος Ἡρώδης ὑπεστρόφει . τέλεον μέντοι προοικονομούμενον ἐκ πλείονος ἐξερράγη τοιαύτης ἀφορμῆς ἐγγενομένης ·
Lemmas: ὁ τε ὑποψία τρέφω παρατείνω ἐνιαυτός μῆκος ἐκ ὅς παρά Καῖσαρ Ἡρώδης ὑποστροφέω . τέλειος μέντοι προοικονομέω ἐκ πολύς ἐξαράσσω τοιοῦτος ἀφορμή ἐγγίγνομαι ·
flavius-josephus.antiquitates-judaicae 15.222
κατακλινόμενος ὁ βασιλεὺς ὡς ἀναπαύσασθαι μεσημβρίας οὔσης ἐκάλει τὴν Μαριάμμην ὑπὸ φιλοστοργίας , ἧς ἀεὶ περὶ αὐτὴν εἶχεν . ἡ δὲ εἰσῆλθεν μέν , οὐ μὴν καὶ κατεκλίθη σπουδάζοντος ἐκφαυλίσασα καὶ προσλοιδορηθεῖσα , τόν τε πατέρα καὶ τὸν ἀδελφὸν αὐτῆς ὡς ἀπεκτόνοι .
Lemmas: κατακλίνω ὁ βασιλεύς ὡς ἀναπαύω μεσημβρία εἰμί καλέω ὁ Μαριάμμη ὑπό φιλοστοργία , ὅς ἀεί περί αὐτός ἔχω . ὁ δέ εἰσέρχομαι μέν , οὐ μήν καί κατακλίνω σπουδάζω ἐκφαυλίζω καί προσλοιδορέω , ὁ τε πατήρ καί ὁ ἀδελφός αὐτός ὡς ἀποκτείνω .
flavius-josephus.antiquitates-judaicae 15.223
χαλεπῶς δʼ ἐκείνου τὴν ὕβριν ἐνηνοχότος καὶ γεγονότος εἰς προπέτειαν ἑτοίμου , τῆς ταραχῆς αἰσθομένη μείζονος ἡ τοῦ βασιλέως ἀδελφὴ Σαλώμη παρεσκευασμένον ἐκ πλείστου τὸν οἰνοχόον εἰσπέμπει κελεύουσα λέγειν , ὡς πείθοι Μαριάμμη φίλτρον αὐτῇ συγκατασκευάσαι τῷ βασιλεῖ .
Lemmas: χαλεπός δέ ἐκεῖνος ὁ ὕβρις φέρω καί γίγνομαι εἰς προπέτεια ἑτοῖμος , ὁ ταραχή αἰσθάνομαι μέγας ὁ ὁ βασιλεύς ἀδελφή Σαλώμη παρασκευάζω ἐκ πολύς ὁ οἰνοχόος εἰσπέμπω κελεύω λέγω , ὡς πείθω Μαριάμμη φίλτρον αὐτός συγκατασκευάζω ὁ βασιλεύς .
flavius-josephus.antiquitates-judaicae 15.224
κἂν ταραχθῇ καὶ πυνθάνηται , τί ποτε τοῦτʼ ἦν , λέγειν ὅτι φάρμακον ἐκείνης μὲν ἐχούσης αὐτοῦ δὲ διακονῆσαι παρακαλουμένου , μὴ κινηθέντος δʼ ἐπὶ τῷ φίλτρῳ τὸν λόγον ἀργὸν ἐᾶν · οὐδένα γὰρ αὐτῷ κίνδυνον φέρειν . τοιαῦτα προδιδάξασα κατʼ ἐκεῖνον τὸν καιρὸν εἰσπέμπει διαλεξόμενον .
Lemmas: ἐάν ταράσσω καί πυνθάνομαι , τίς ποτέ οὗτος εἰμί , λέγω ὅτι φάρμακον ἐκεῖνος μέν ἔχω αὐτός δέ διακονέω παρακαλέω , μή κινέω δέ ἐπί ὁ φίλτρον ὁ λόγος ἀργός ἐάω · οὐδείς γάρ αὐτός κίνδυνος φέρω . τοιοῦτος προδιδάσκω κατά ἐκεῖνος ὁ καιρός εἰσπέμπω διαλέγω .
flavius-josephus.antiquitates-judaicae 15.225
ὁ δὲ πιθανῶς ἅμα καὶ μετὰ σπουδῆς εἰσῄει , δῶρα μὲν αὐτῷ τὴν Μαριάμμην παρεσχῆσθαι λέγων , ἀναπείθειν δὲ φίλτρον αὐτῷ διδόναι . πρὸς τοῦτο διακινηθέντος καὶ τί τὸ φίλτρον εἴη ἐρωτήσαντος , φάρμακον εἶπεν ὑπʼ ἐκείνης διδόμενον , οὗ τὴν δύναμιν αὐτὸς οὐκ εἰδέναι , διὸ καὶ προσαγγεῖλαι τοῦτʼ ἀσφαλέστερον αὐτῷ καὶ τῷ βασιλεῖ διειληφότα .
Lemmas: ὁ δέ πιθανός ἅμα καί μετά σπουδή εἰσέρχομαι , δῶρον μέν αὐτός ὁ Μαριάμμη παρέχω λέγω , ἀναπείθω δέ φίλτρον αὐτός δίδωμι . πρός οὗτος διακινέω καί τίς ὁ φίλτρον εἰμί ἐρωτάω , φάρμακον λέγω ὑπό ἐκεῖνος δίδωμι , ὅς ὁ δύναμις αὐτός οὐ οἶδα , διό καί προσαγγέλλω οὗτος ἀσφαλής αὐτός καί ὁ βασιλεύς διαλαμβάνω .
flavius-josephus.antiquitates-judaicae 15.226
τοιούτων ἀκούσας Ἡρώδης λόγων καὶ πρότερον κακῶς διακείμενος ἔτι μᾶλλον ἠρεθίσθη , τόν τʼ εὐνοῦχον , ὃς ἦν τῇ Μαριάμμῃ πιστότατος , ἐβασάνιζεν ὑπὲρ τοῦ φαρμάκου γινώσκων , ὡς οὐ χωρὶς ἐκείνου τι δυνατὸν ἦν οὔτε μεῖζον οὔτε ἔλαττόν τι πεπρᾶχθαι .
Lemmas: τοιοῦτος ἀκούω Ἡρώδης λόγος καί πρότερος κακός διάκειμαι ἔτι μάλα ἐρεθίζω , ὁ τε εὐνοῦχος , ὅς εἰμί ὁ Μαριάμμη πιστός , βασανίζω ὑπέρ ὁ φάρμακον γιγνώσκω , ὡς οὐ χωρίς ἐκεῖνος τις δυνατός εἰμί οὔτε μέγας οὔτε ἐλαχύς τις πράσσω .
flavius-josephus.antiquitates-judaicae 15.227
γενόμενος δὲ ἐν ταῖς ἀνάγκαις ὁ ἄνθρωπος , οὐδὲν μὲν ὧν ἕνεκεν ἐβασανίζετο λέγειν εἶχεν , τὸ μέντοι τῆς γυναικὸς ἔχθος εἰς αὐτὸν ἔφη γενέσθαι διὰ τοὺς λόγους , οὓς ὁ Σόαιμος αὐτῇ φράσαι .
Lemmas: γίγνομαι δέ ἐν ὁ ἀνάγκη ὁ ἄνθρωπος , οὐδείς μέν ὅς ἕνεκα βασανίζω λέγω ἔχω , ὁ μέντοι ὁ γυνή ἔχθος εἰς αὐτός φημί γίγνομαι διά ὁ λόγος , ὅς ὁ Σόαιμος αὐτός φράζω .
flavius-josephus.antiquitates-judaicae 15.228
ταῦτα δʼ ἔτι λέγοντος μέγα βοήσας ὁ βασιλεὺς οὐκ ἂν ἔφη Σόαιμον πιστότατον ὄντα τόν γε ἄλλον χρόνον αὐτῷ καὶ τῇ βασιλείᾳ καταπροδοῦναι τὰς ἐντολάς , εἰ μὴ καὶ περαιτέρω προεληλύθει τῆς πρὸς τὴν Μαριάμμην κοινωνίας .
Lemmas: οὗτος δέ ἔτι λέγω μέγας βοάω ὁ βασιλεύς οὐ ἄν φημί Σόαιμος πιστός εἰμί ὁ γε ἄλλος χρόνος αὐτός καί ὁ βασιλεία καταπροδίδωμι ὁ ἐντολή , εἰ μή καί περαιτέρω προέρχομαι ὁ πρός ὁ Μαριάμμη κοινωνία .
flavius-josephus.antiquitates-judaicae 15.229
καὶ τὸν μὲν Σόαιμον εὐθὺς ἐκέλευσεν ἀποκτεῖναι συλλαβόντας · τῇ δὲ γυναικὶ κρίσιν ἀπεδίδου συναγαγὼν τοὺς οἰκειοτάτους αὐτῷ καὶ τὴν κατηγορίαν ἐσπουδασμένην ποιούμενος ὑπὲρ τῶν κατὰ τὰς διαβολὰς φίλτρων καὶ φαρμάκων . ἦν δὲ ἀκρατὴς ἐν τῷ λόγῳ καὶ κρίσεως ὀργιλαίτερος , καὶ τέλος οὕτως ἔχοντα γινώσκοντες αὐτὸν οἱ παρόντες θάνατον αὐτῆς κατεψηφίσαντο .
Lemmas: καί ὁ μέν Σόαιμος εὐθύς κελεύω ἀποκτείνω συλλαμβάνω · ὁ δέ γυνή κρίσις ἀποδίδωμι συνάγω ὁ οἰκεῖος αὐτός καί ὁ κατηγορία σπουδάζω ποιέω ὑπέρ ὁ κατά ὁ διαβολή φίλτρον καί φάρμακον . εἰμί δέ ἀκρατής ἐν ὁ λόγος καί κρίσις ὀργιλῖς , καί τέλος οὕτως ἔχω γιγνώσκω αὐτός ὁ πάρειμι θάνατος αὐτός καταψηφίζομαι .
flavius-josephus.antiquitates-judaicae 15.230
διενεχθείσης δὲ τῆς γνώμης ὑπεγίνετο μέν τι καὶ τοιοῦτον αὐτῷ τε καί τισιν τῶν παρόντων μὴ προπετῶς οὕτως ἀναιρεῖν , καταθέσθαι δὲ εἰς ἕν τι τῶν ἐν τῇ βασιλείᾳ φρουρίων .
Lemmas: διαφέρω δέ ὁ γνώμη ὑπογίγνομαι μέν τις καί τοιοῦτος αὐτός τε καί τις ὁ πάρειμι μή προπετής οὕτως ἀναιρέω , κατατίθημι δέ εἰς εἷς τις ὁ ἐν ὁ βασιλεία φρούριον .
flavius-josephus.antiquitates-judaicae 15.231
ἐσπουδάσθη δὲ ταῖς περὶ τὴν Σαλώμην ἐκποδὼν ποιήσασθαι τὴν ἄνθρωπον καὶ μᾶλλον ἔπεισαν τὸν βασιλέα τὰς ταραχὰς τοῦ πλήθους , εἰ ζῶσα τύχοι , φυλάξασθαι συμβουλεύουσαι . Μαριάμμη μὲν οὖν οὕτως ἤγετο τὴν ἐπὶ θανάτῳ .
Lemmas: σπουδάζω δέ ὁ περί ὁ Σαλώμη ἐκποδών ποιέω ὁ ἄνθρωπος καί μάλα πείθω ὁ βασιλεύς ὁ ταραχή ὁ πλῆθος , εἰ ζάω τυγχάνω , φυλάσσω συμβουλεύω . Μαριάμμη μέν οὖν οὕτως ἄγω ὁ ἐπί θάνατος .
flavius-josephus.antiquitates-judaicae 15.232
Συνθεωρήσασα δὲ τὸν καιρὸν ἡ Ἀλεξάνδρα , καὶ διότι μικρὰς ἐλπίδας ἔχοι μὴ καὶ αὐτὴ τῶν ὁμοίων ἐξ Ἡρώδου τυχεῖν , ἐναντίως πρὸς τὸ πρῶτον θράσος καὶ λίαν ἀπρεπῶς μετεβάλετο ·
Lemmas: συνθεωρέω δέ ὁ καιρός ὁ Ἀλεξάνδρη , καί διότι μικρός ἐλπίς ἔχω μή καί αὐτός ὁ ὅμοιος ἐκ Ἡρώδης τυγχάνω , ἐναντίος πρός ὁ πρῶτος θράσος καί λίαν ἀπρεπής μεταβάλλω ·
flavius-josephus.antiquitates-judaicae 15.233
βουλομένη γὰρ ἐμφῆναι τὴν ἄγνοιαν ὧν ἐκείνη τὰς αἰτίας εἶχεν , ἐκπηδήσασα καὶ λοιδορουμένη τῇ θυγατρὶ πάντων ἀκουόντων ἐβόα κακὴν πρὸς τὸν ἄνδρα καὶ ἀχάριστον γενέσθαι καὶ δίκαια πάσχειν ἐπὶ τοῖς τοιούτοις τολμήσασαν · οὐ γὰρ ἀμείψασθαι δεόντως τὸν πάντων αὐτῶν εὐεργέτην .
Lemmas: βούλομαι γάρ ἐμφαίνω ὁ ἄγνοια ὅς ἐκεῖνος ὁ αἰτία ἔχω , ἐκπηδάω καί λοιδορέω ὁ θυγάτηρ πᾶς ἀκούω βοάω κακός πρός ὁ ἀνήρ καί ἀχάριστος γίγνομαι καί δίκαιος πάσχω ἐπί ὁ τοιοῦτος τολμάω · οὐ γάρ ἀμείβω δεόντως ὁ πᾶς αὐτός εὐεργέτης .
flavius-josephus.antiquitates-judaicae 15.234
τοιαῦτα μεταξὺ καθυποκρινομένης ἀσχημόνως καὶ τολμώσης ἐφάπτεσθαι καὶ τῶν τριχῶν , πολλὴ μέν , ὡς εἰκός , καὶ παρὰ τῶν ἄλλων ἡ κατάγνωσις ἦν τῆς ἀπρεποῦς προσποιήσεως , μᾶλλον δὲ ἐνεφάνη παρʼ αὐτῆς τῆς ἀπολλυμένης ·
Lemmas: τοιοῦτος μεταξύ καθυποκρίνομαι ἀσχήμων καί τολμάω ἐφάπτω καί ὁ θρίξ , πολύς μέν , ὡς ἔοικα , καί παρά ὁ ἄλλος ὁ κατάγνωσις εἰμί ὁ ἀπρεπής προσποίησις , μάλα δέ ἐμφαίνω παρά αὐτός ὁ ἀπόλλυμι ·
flavius-josephus.antiquitates-judaicae 15.235
οὔτε γὰρ λόγον δοῦσα τὴν ἀρχὴν οὔτε ταραχθεῖσα πρὸς τὴν ἐκείνης δυσχέρειαν ἐπέβλεπεν ἀλλʼ ὡς ὑπὸ φρονήματος τὴν ἁμαρτίαν καὶ μᾶλλον ἄχθεσθαι περιφανῶς ἀσχημονούσης ἐνέφηνεν .
Lemmas: οὔτε γάρ λόγος δίδωμι ὁ ἀρχή οὔτε ταράσσω πρός ὁ ἐκεῖνος δυσχέρεια ἐπιβλέπω ἀλλά ὡς ὑπό φρόνημα ὁ ἁμαρτία καί μάλα ἄχθομαι περιφανής ἀσχημονέω ἐμφαίνω .
flavius-josephus.antiquitates-judaicae 15.236
αὐτή γε μὴν ἀτρεμαίῳ τῷ καταστήματι καὶ τῇ χρόᾳ τῆς σαρκὸς ἀμεταβλήτῳ πρὸς τὸν θάνατον ἀπῄει , τὴν εὐγένειαν οὐδʼ ἐν τοῖς ἐσχάτοις ἄδηλον τοῖς ἐπιθεωροῦσιν αὐτὴν ἐμφαίνουσα .
Lemmas: αὐτός γε μήν ἀτρεμαῖος ὁ κατάστημα καί ὁ χροιά ὁ σάρξ ἀμετάβλητος πρός ὁ θάνατος ἀπέρχομαι , ὁ εὐγένεια οὐδέ ἐν ὁ ἔσχατος ἄδηλος ὁ ἐπιθεωρέω αὐτός ἐμφαίνω .
flavius-josephus.antiquitates-judaicae 15.237
Κἀκείνη μὲν οὕτως ἀπέθανεν γυνὴ καὶ πρὸς ἐγκράτειαν καὶ πρὸς μεγαλοψυχίαν ἄριστα γεγενημένη , τὸ δʼ ἐπιεικὲς ἔλιπεν αὐτῇ καὶ πλεῖον ἦν ἐν τῇ φύσει τὸ φιλόνεικον · κάλλει δὲ σώματος καὶ τῷ περὶ τὰς ἐντεύξεις ἀξιώματι μειζόνως φράσαι τὰς κατʼ αὐτὴν ὑπερῆγεν ,
Lemmas: ἐκεῖνος μέν οὕτως ἀποθνῄσκω γυνή καί πρός ἐγκράτεια καί πρός μεγαλοψυχία ἀγαθός γίγνομαι , ὁ δέ ἐπιεικής λείπω αὐτός καί πολύς εἰμί ἐν ὁ φύσις ὁ φιλόνικος · κάλλος δέ σῶμα καί ὁ περί ὁ ἔντευξις ἀξίωμα μέγας φράζω ὁ κατά αὐτός ὑπεράγω ,
flavius-josephus.antiquitates-judaicae 15.238
ἥ τε πλείων ἀφορμὴ τοῦ μὴ κεχαρισμένως τῷ βασιλεῖ μηδὲ πρὸς ἡδονὴν ζῆν ἐντεῦθεν ἐγεγόνει · θεραπευομένη γὰρ διὰ τὸν ἔρωτα καὶ δυσχερὲς οὐδὲν ἐξ ἐκείνου προσδοκῶσα τὴν παρρησίαν ἀσύμμετρον εἶχεν .
Lemmas: ὁ τε πολύς ἀφορμή ὁ μή κεχαρισμένως ὁ βασιλεύς μηδέ πρός ἡδονή ζάω ἐντεῦθεν γίγνομαι · θεραπεύω γάρ διά ὁ ἔρως καί δυσχερής οὐδείς ἐκ ἐκεῖνος προσδοκάω ὁ παρρησία ἀσύμμετρος ἔχω .
flavius-josephus.antiquitates-judaicae 15.239
ἠνία δʼ αὐτὴν καὶ τὰ περὶ τοὺς οἰκείους καὶ ταῦτα πάντα πρὸς ἐκεῖνον ὡς ἐπεπόνθει λέγειν ἠξίου , καὶ πέρας ἐξενίκησεν ἐχθρὰς αὐτῇ γενέσθαι τήν τε μητέρα καὶ τὴν ἀδελφὴν τοῦ βασιλέως κἀκεῖνον αὐτόν , ᾧ μόνῳ τὸ μὴ παθεῖν τι δυσχερὲς ἀπεπίστευεν .
Lemmas: ἀνιάω δέ αὐτός καί ὁ περί ὁ οἰκεῖος καί οὗτος πᾶς πρός ἐκεῖνος ὡς πάσχω λέγω ἀξιόω , καί πέρας ἐκνικάω ἐχθρός αὐτός γίγνομαι ὁ τε μήτηρ καί ὁ ἀδελφή ὁ βασιλεύς ἐκεῖνος αὐτός , ὅς μόνος ὁ μή πάσχω τις δυσχερής ἀποπιστεύω .
flavius-josephus.antiquitates-judaicae 15.240
Ἀναιρεθείσης δʼ αὐτῆς τότε καὶ μᾶλλον ἐξήφθη τὰ περὶ τὴν ἐπιθυμίαν τοῦ βασιλέως ἔχοντος μὲν οὕτως , ὡς καὶ πρότερον ἐδηλώσαμεν · οὐ γὰρ ἀπαθὴς οὐδʼ οἷος ἂν ἐκ συνηθείας ἦν ὁ πρὸς αὐτὴν ἔρως , ἀλλὰ καὶ πρότερον ἦρξεν ἐνθουσιαστικῶς καὶ τῇ παρρησίᾳ τῆς συμβιώσεως οὐκ ἀπενικήθη μὴ πλείων ἀεὶ γίνεσθαι ·
Lemmas: ἀναιρέω δέ αὐτός τότε καί μάλα ἐξάπτω ὁ περί ὁ ἐπιθυμία ὁ βασιλεύς ἔχω μέν οὕτως , ὡς καί πρότερος δηλόω · οὐ γάρ ἀπαθής οὐδέ οἷος ἄν ἐκ συνήθεια εἰμί ὁ πρός αὐτός ἔρως , ἀλλά καί πρότερος ἄρχω ἐνθουσιαστικός καί ὁ παρρησία ὁ συμβίωσις οὐ ἀπονικάω μή πολύς ἀεί γίγνομαι ·
flavius-josephus.antiquitates-judaicae 15.241
τότε μέντοι καὶ μᾶλλον ἐδόκει κατὰ νέμεσίν τινα τῆς κατὰ τὴν Μαριάμμην ἀπωλείας ἐπιθέσθαι , καὶ πολλάκις μὲν ἀνακλήσεις ἦσαν αὐτῆς , πολλάκις δὲ καὶ θρῆνος ἀσχήμων , ἐπενόει δὲ πᾶν εἴ τι δυνατὸν εἰς ψυχαγωγίαν πότους καὶ συνουσίας αὐτῷ πραγματευόμενος , καὶ τούτων οὐδὲν ἤρκει .
Lemmas: τότε μέντοι καί μάλα δοκέω κατά νέμεσις τις ὁ κατά ὁ Μαριάμμη ἀπώλεια ἐπιτίθημι , καί πολλάκις μέν ἀνάκλησις εἰμί αὐτός , πολλάκις δέ καί θρῆνος ἀσχήμων , ἐπινοέω δέ πᾶς εἰ τις δυνατός εἰς ψυχαγωγία πότος καί συνουσία αὐτός πραγματεύομαι , καί οὗτος οὐδείς ἀρκέω .